Verejná súťaž

ZADÁVANIE NADLIMITNEJ ZÁKAZKY

podľa zákona č. 343/2015 Z. z. o verejnom obstarávaní

a o zmene a doplnení niektorých zákonov v znení neskorších predpisov (ďalej len „**Zákon**“ alebo „**zákon o verejnom obstarávaní**“ alebo „**ZVO**“)

podľa § 66 ods. 7 písm. b) zákona (tzv. „super reverzná verejná súťaž“)

SÚŤAŽNÉ PODKLADY

Predmet zákazky:

**„Nákup a výmena záchytných bezpečnostných zariadení, SMA na pozemných komunikáciách vo vlastníctve, resp. v správe Národnej diaľničnej spoločnosti a.s.“**

DRUH ZÁKAZKY: DODANIE TOVARU

07/2025

**Obsah súťažných podkladov**

[**A.1 POKYNY PRE ZÁUJEMCOV/UCHÁDZAČOV**](#_Toc461981347)

[**Časť I.**](#_Toc461981348)

[**Všeobecné informácie**](#_Toc461981349)

[1 Identifikácia verejného obstarávateľa](#_Toc461981350)

[2 Predmet zákazky](#_Toc461981351)

[3 Rozdelenie predmetu zákazky](#_Toc461981352)

[4 Variantné riešenie](#_Toc461981353)

[5 Miesto a termín plnenia predmetu zákazky](#_Toc461981354)

[6 Zdroj finančných prostriedkov](#_Toc461981355)

[7 Typ zmluvy](#_Toc461981356)

[8 Lehota viazanosti ponuky](#_Toc461981357)

[**Časť II.**](#_Toc461981358)

[**Komunikácia a vysvetľovanie**](#_Toc461981359)

[9 Komunikácia medzi verejným obstarávateľom a záujemcami/uchádzačmi](#_Toc461981360)

[10 Vysvetlenie informácií](#_Toc461981361)

[11 Obhliadka miesta plnenia predmetu zákazky](#_Toc461981362)

[**Časť III.**](#_Toc461981363)

[**Príprava ponuky**](#_Toc461981364)

[12 Forma a spôsob predkladania ponuky](#_Toc461981365)

[13 Jazyk ponuky](#_Toc461981366)

[14 Mena a ceny uvádzané v ponuke](#_Toc461981367)

[15 Zábezpeka](#_Toc461981368)

[16 Obsah ponuky](#_Toc461981369)

[17 Náklady na prípravu ponuky](#_Toc461981370)

[**Časť IV.**](#_Toc461981371)

[**Predkladanie ponuky**](#_Toc461981372)

[18 Predloženie ponuky](#_Toc461981373)

[19 Registrácia a autentifikácia uchádzača](#_Toc461981374)

[20 Lehota na predkladanie ponuky](#_Toc461981375)

[21 Doplnenie, zmena a odvolanie ponuky](#_Toc461981376)

[**Časť V.**](#_Toc461981377)

[**Otváranie a vyhodnotenie ponúk**](#_Toc461981378)

[22 Otváranie ponúk (on-line sprístupnenie)](#_Toc461981379)

[23 Preskúmanie ponúk](#_Toc461981380)

[24 Dôvernosť procesu verejného obstarávania](#_Toc461981381)

[25 Vyhodnocovanie ponúk](#_Toc461981383)

[26 Vyhodnotenie splnenia podmienok účasti uchádzačov](#_Toc461981382)

[27 Oprava chýb](#_Toc461981384)

[**Časť VI.**](#_Toc461981433)

[**Prijatie ponuky**](#_Toc461981434)

[28 Informácie o výsledku vyhodnotenia ponúk](#_Toc461981435)

[29 Uzavretie Rámcovej dohody](#_Toc461981436)

[30 Zrušenie verejného obstarávania](#_Toc461981437)

[**A.2 KritériÁ na hodnotenie ponúk a PRAVIDLÁ ich uplatnenia**](#_Toc461981438)

**A.3 PODMIENKY ÚČASTI**

[**B.1 OPIS PREDMETU ZÁKAZKY**](#_Toc461981440)

[**B.2 SPÔSOB URČENIA CENY**](#_Toc461981441)

[**B.3 OBCHODNÉ PODMIENKY plneNIA PREDMETU ZÁKAZKY**](#_Toc461981442)

**PRÍLOHY K SÚŤAŽNÝM PODKLADOM**

Príloha č. 1 k časti A.1 - Všeobecné informácie o uchádzačovi

Príloha č. 2 k časti A.1 - Jednotný európsky dokument

Príloha č. 3 k časti A.1 - Čestné vyhlásenie podľa Článku 5k Nariadenia rady (EÚ) č. 833/2014

z 31. júla 2014 o reštriktívnych opatreniach s ohľadom na konanie Ruska,

ktorým destabilizuje situáciu na Ukrajine v znení Nariadenia rady (EÚ)

2025/395 z 24. februára 2025

Príloha č. 4 k časti A.1 - Vyhlásenie uchádzača

Príloha č. 1 k časti A.2 – Návrh na plnenie kritérií

Príloha č. 1 k časti A.3 - Čestné vyhlásenie uchádzača podľa § 32 ods. 7. zákona o verejnom obstarávaní

Príloha č. 1 k časti B.2 - Špecifikácia ceny

Príloha č. 2 k časti B.2 - Jednotkové ceny *(zároveň aj ako Príloha č. 2 k Rámcovej dohode)*

Príloha č. 1 k časti B.3 - Zoznam subdodávateľov a podiel subdodávok

*(zároveň aj ako Príloha č. 3 k Rámcovej dohode)*

Príloha č. 2 k časti B.3 - Zoznam oprávnených osôb

*(zároveň aj ako Príloha č. 4 k Rámcovej dohode)*

**Nepovinné** (resp. je potrebné predložiť ak sa uplatňuje):

Príloha č. 5 k časti A.1 - Čestné vyhlásenie skupiny dodávateľov

Príloha č. 6 k časti A.1 - Plná moc pre jedného z členov skupiny dodávateľov, konajúcu za skupinu dodávateľov

Príloha č. 7 k časti A.1 - Zoznam dôverných informácií

**A.1 POKYNY PRE ZÁUJEMCOV/UCHÁDZAČOV**

**Časť I.**

**Všeobecné informácie**

1. **Identifikácia verejného obstarávateľa**

Názov organizácie: Národná diaľničná spoločnosť, a.s.

Sídlo organizácie: Dúbravská cesta 14, 841 04 Bratislava

IČO: 35 919 001

IČ DPH: SK 2021937775

Bankové spojenie: Štátna pokladnica

IBAN: SK95 8180 0000 0070 0069 4593

BIC/SWIFT: SPSRSKBA

Internetová adresa organizácie (URL): [www.ndsas.sk](http://www.ndsas.sk)

Profil verejného obstarávateľa: <https://www.uvo.gov.sk/vyhladavanie/vyhladavanie->

profilov/detail/9127

Kontaktná osoba: Ing. Elena Závodská

Telefón: +421 2 5831 1055

E-mail: elena.zavodska@ndsas.sk

Verejný obstarávateľ neuplatnil prípravné trhové konzultácie (ďalej len „PTK“) podľa § 25 zákona č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov (ďalej aj „ZVO“).

1. **Predmet zákazky** 
   1. Predmet zákazky je v súlade s § 3 ods. 2 zákona č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov (ďalej len „**ZVO**“) zákazkana **dodanie tovaru** s predmetom vymedzeným v týchto súťažných podkladoch (ďalej len „**týchto SP**“ alebo „**SP**“).
   2. Predložením svojej ponuky uchádzač v plnom rozsahu a bez výhrad akceptuje všetky podmienky verejného obstarávateľa týkajúce sa super reverznej verejnej súťaže uvedené v Oznámení o vyhlásení verejného obstarávania (ďalej len „**Oznámenie**“ alebo „**Oznámenie o vyhlásení**“) v týchto súťažných podkladoch a v iných dokumentoch poskytnutých verejným obstarávateľom v lehote na predkladanie ponúk.
   3. Ponuka predložená uchádzačom musí byť vypracovaná v súlade s Oznámením o vyhlásení, s týmito súťažnými podkladmi a s inými dokumentmi poskytnutými verejným obstarávateľom v lehote na predkladanie ponúk a nesmie obsahovať žiadne výhrady týkajúce sa podmienok tohto verejného obstarávania stanovených verejným obstarávateľom.
   4. Ponuka, ktorá obsahuje akékoľvek obmedzenia alebo výhrady voči podmienkam uvedeným v Oznámení o vyhlásení, v týchto súťažných podkladoch a v iných dokumentoch poskytnutých verejným obstarávateľom a ponuka, ktorá obsahuje také skutočnosti, ktoré sú v rozpore so všeobecne záväznými právnymi predpismi, sa považuje za neplatnú.
   5. Súťažné podklady sú k dispozícii na webovom sídle: <https://www.uvo.gov.sk/vyhladavanie/vyhladavanie-profilov/detail/9127/> prostredníctvom profilu verejného obstarávateľa a na elektronickej platforme verejného obstarávateľa [<https://josephine.proebiz.com/sk/public-tenders/list>](https://josephine.proebiz.com/sk/promoter/my-tenders/list?role=zadavatel%20%20) (ďalej len “**JOSEPHINE**“).
   6. Uchádzač vypracuje a predloží ponuku a všetky súvisiace dokumenty elektronicky (ak nie je uvedené inak) prostredníctvom systému JOSEPHINE. V súlade s oznámením o vyhlásení verejného obstarávania, s týmito súťažnými podkladmi a s inými dokumentmi poskytnutými verejným obstarávateľom v lehote na predkladanie ponúk.
   7. Názov predmetu zákazky:

**Nákup a výmena záchytných bezpečnostných zariadení SMA na pozemných komunikáciách vo vlastníctve, resp. v správe Národnej diaľničnej spoločnosti a.s.**

* 1. Stručný opis predmetu zákazky:

Predmetom zákazky je nákup a výmena, resp. oprava záchytných bezpečnostných zariadení SMA na pozemných komunikáciách vo vlastníctve, resp. v správe Národnej diaľničnej spoločnosti a.s.. Podrobné vymedzenie predmetu zákazky tvorí časť B.1 Opis predmetu zákazky týchto SP.

* 1. Postup vo verejnom obstarávaní: **verejná súťaž podľa § 66 ods. 7 písm. b) ZVO.**

„vyhodnotenie ponúk z hľadiska splnenia požiadaviek na predmet zákazky a vyhodnotenie splnenia podmienok účasti sa uskutoční po vyhodnotení ponúk na základe kritéria/í na vyhodnotenie ponúk“. V súlade s § 55 ods. 1 ZVO verejný obstarávateľ vyhodnotí splnenie požiadaviek na predmet zákazky a splnenie podmienok účasti u uchádzača, ktorý sa umiestnil na prvom mieste v poradí.

* 1. Číselný kód pre hlavný predmet a doplňujúce predmety z Hlavného slovníka Spoločného slovníka obstarávania, prípadne alfanumerický kód z Doplnkového slovníka Spoločného slovníka obstarávania (CPV/SSO):

35113300 – 2 Bezpečnostné zariadenia

45233292 – 2 Inštalácie bezpečnostného zariadenia

45233000 – 9 Stavebné práce, práce spodnej a vrchnej stavby diaľnic, ciest

* 1. Celková predpokladaná hodnota zákazky: **2 978 630,00** **(slovom: dva milióny deväťstosedemdesiatosemtisíc šesťstotridsať** **eur nula centov)** bez dane z pridanej hodnoty(ďalej len„**DPH**“).
  2. Verejný obstarávateľ si vyhradzuje právo neprijať takú ponuku uchádzača, ktorá presiahne predpokladanú hodnotu zákazky. V prípade, ak ponuky všetkých uchádzačov presiahnu predpokladanú hodnotu zákazky, verejný obstarávateľ uvedené identifikuje ako dôvod hodný osobitného zreteľa a môže postupovať v súlade s § 57 ods. 2 ZVO, a teda zrušiť dané verejné obstarávanie.

Predpokladaná hodnota zákazky bola určená v súlade s § 6 ods.1 ZVO.

1. **Rozdelenie predmetu zákazky**
   1. Verejný obstarávateľ nepovoľuje rozdelenie predmetu zákazky na časti.
   2. Odôvodnenie nerozdelenia predmetu zákazky:

Verejný obstarávateľ ako dôvod nerozdelenia zákazky uvádza, nevyhnutnosť zabezpečenia plynulých a kompletných opráv poškodených BZ. Rozdelenie zákazky by znamenalo predĺženie trvania dopravných obmedzení z dôvodu opakovaného prístupu k poškodeným BZ. Každé takéto obmedzenie má vplyv na blokovanie strojov a mechanizmov strediska správy a údržby a predstavuje zvýšené náklady pre objednávateľa. Rozdelenie zákazky by si vyžadovalo koordináciu viacerých zhotoviteľov čo predstavuje zvýšené nároky na ľudský kapitál.

1. **Variantné riešenie**
   * 1. Uchádzačom sa neumožňuje predložiť variantné riešenie.
     2. Ak súčasťou ponuky bude aj variantné riešenie, nebude takéto variantné riešenie zaradené do vyhodnotenia ponúk a bude sa naň hľadieť, akoby nebolo predložené.

1. **Miesto a termín plnenia predmetu zákazky** 
   1. Miesto plnenia predmetu zákazky:

Obstarávateľ požaduje dodať tovar spolu s realizáciou prác priamo na diaľnice, rýchlostné cesty a cesty vo vlastníctve objednávateľa, čo bude špecifikované v samostatných objednávkach. Konkrétne termíny realizácie zákazky budú špecifikované v samostatných objednávkach podľa potrieb objednávateľa.

* 1. Dĺžka trvania dohody: **48 mesiacov odo dňa nadobudnutia účinnosti Rámcovej dohody.**
  2. Termín dodania predmetu zákazky: Podrobné vymedzenie miesta plnenia a predpokladaného termínu plnenia predmetu zákazky je v časti B.1 Opis predmetu zákazky a časti B.3 Obchodné podmienky plnenia predmetu zákazky, ktoré sú neoddeliteľnou súčasťou týchto SP.

1. **Zdroj finančných prostriedkov** 
   1. Predmet zákazky bude financovaný z vlastných zdrojov verejného obstarávateľa.
   2. Verejný obstarávateľ neposkytuje zálohy ani preddavky na plnenie Rámcovej dohody.
2. **Typ zmluvy**
   1. Výsledok postupu verejného obstarávania:

Rámcová dohoda uzatvorená v podľa § 83 ZVO a podľa § 536 a nasl. zákona č. 513/1991 Zb. Obchodného zákonníka v znení neskorších predpisov (ďalej len „**Dohoda**“).

* 1. Vymedzenie zmluvných podmienok na dodanie predmetu zákazky tvorí B.1 Opis predmetu zákazky, B.2 Spôsob určenia ceny a B.3 Obchodné podmienky dodania predmetu zákazky, ktoré sú neoddeliteľnou súčasťou týchto SP.

1. **Lehota viazanosti ponuky**
   1. Uchádzač je svojou ponukou viazaný počas lehoty viazanosti ponúk. Lehota viazanosti ponúk plynie od uplynutia lehoty na predkladanie ponúk do uplynutia lehoty viazanosti ponúk stanovenej verejným obstarávateľom, t.j. 12 mesiacov od uplynutia lehoty na predkladanie ponúk.

**Časť II.**

**Komunikácia a vysvetľovanie**

1. **Komunikácia medzi verejným obstarávateľom a záujemcami/uchádzačmi**
2. Komunikácia a výmena informácií (ďalej len „komunikácia“) medzi verejným obstarávateľom a záujemcami/uchádzačmi sa bude uskutočňovať v štátnom (slovenskom) jazyku a spôsobom, ktorý zabezpečí ich úplnosť a obsah týchto údajov uvedených v ponuke, podmienkach účasti a zaručí ochranu dôverných a osobných údajov uvedených v týchto dokumentoch resp. v súlade s ustanovením § 22 Zákona.
3. Komunikácia a výmena informácií medzi verejným obstarávateľom a záujemcami/uchádzačmi bude prebiehať písomne prostredníctvom elektronických prostriedkov podmienok uvedených v § 20 Zákona.
4. Verejný obstarávateľ bude na komunikáciu so záujemcami/uchádzačmi používať elektronický prostriedok, ktorým je komunikačné rozhranie systému JOSEPHINE (ďalej aj len „**JOSEPHINE**“). Tento spôsob komunikácie sa týka akejkoľvek komunikácie a podaní medzi verejným obstarávateľom a záujemcami / uchádzačmi.
5. JOSEPHINE je na účely tohto verejného obstarávania softvér na elektronizáciu zadávania verejných zákaziek. JOSEPHINE je webová aplikácia na doméne <https://josephine.proebiz.com>.
6. Na bezproblémové používanie systému JOSEPHINE je nutné používať jeden z podporovaných internetových prehliadačov:
   * + Microsoft Edge
     + Mozilla Firefox verzia 13.0 a vyššia alebo
     + Google Chrome
7. Pravidlá pre doručovanie – zásielka sa považuje za doručenú záujemcovi/uchádzačovi, ak jej adresát bude mať objektívnu možnosť oboznámiť sa s jej obsahom, tzn. akonáhle sa dostane zásielka do sféry jeho dispozície. Za okamih doručenia sa v systéme JOSEPHINE považuje okamih jej odoslania v systéme JOSEPHINE a to v súlade s funkcionalitou systému.
8. Obsahom komunikácie prostredníctvom komunikačného rozhrania systému JOSEPHINE bude predkladanie ponúk, vysvetľovanie SP a požiadaviek uvedených v Oznámení o vyhlásení verejného obstarávania (ďalej len „Oznámenie“), prípadné doplnenie SP, vysvetľovanie predložených ponúk, vysvetľovanie predložených dokladov, námietky a akákoľvek ďalšia, výslovne neuvedená komunikácia v súvislosti s týmto verejným obstarávaním, s výnimkou prípadov, keď to výslovne vylučuje Zákon. Pokiaľ sa v  SP vyskytujú požiadavky na predkladanie ponúk, vysvetľovanie SP a požiadaviek uvedených v Oznámení, prípadné doplnenie SP, vysvetľovanie predložených ponúk, vysvetľovanie predložených dokladov, námietky alebo akúkoľvek inú komunikáciu medzi verejným obstarávateľom a záujemcami/uchádzačmi, má sa na mysli vždy použitie komunikácie prostredníctvom komunikačného rozhrania systému JOSEPHINE. V prípade, že verejný obstarávateľ rozhodne aj o možnosti iného spôsobu komunikácie než prostredníctvom komunikačného rozhrania JOSEPHINE, tak v SP takúto skutočnosť zreteľne uvedie. Táto komunikácia sa týka i prípadov, kedy sa ponuka javí ako mimoriadne nízka ponuka. V takomto prípade komisia prostredníctvom komunikačného rozhrania systému JOSEPHINE požiada uchádzača o vysvetlenie, týkajúce sa predloženej ponuky a uchádzač musí doručiť prostredníctvom komunikačného rozhrania systému JOSEPHINE písomné odôvodnenie mimoriadne nízkej ponuky. Ak bude uchádzač alebo ponuka uchádzača z verejného obstarávania vylúčená, uchádzačovi bude prostredníctvom komunikačného rozhrania systému JOSEPHINE oznámené vylúčenie s uvedením dôvodu a lehoty, v ktorej môže byť doručená námietka. Úspešnému uchádzačovi bude prostredníctvom komunikačného rozhrania systému JOSEPHINE zaslané oznámenie, že sa jeho ponuka prijíma. Akákoľvek komunikácia verejného obstarávateľa či záujemcu/uchádzača s treťou osobou (treťou osobou sa rozumie subjekt odlišný od záujemcu/uchádzača) v súvislosti s týmto verejným obstarávaním bude prebiehať spôsobom, ktorý stanoví Zákon a bude realizovaná mimo komunikačné rozhranie systému JOSEPHINE.
9. Ak je odosielateľom zásielky verejný obstarávateľ, tak záujemcovi/uchádzačovi bude na ním určený kontaktný/é e-mail/e-maily bezodkladne odoslaná informácia o tom, že k predmetnej zákazke existuje nová zásielka/správa. Záujemca/uchádzač sa prihlási do systému a v komunikačnom rozhraní zákazky bude mať zobrazený obsah komunikácie – zásielky, správy. Záujemca/uchádzač si môže v komunikačnom rozhraní zobraziť celú históriu o svojej komunikácii s verejným obstarávateľom.
10. Ak je odosielateľom zásielky záujemca/uchádzač, tak po prihlásení do systému JOSEPHINE môže k predmetnému obstarávaniu prostredníctvom komunikačného rozhrania odosielať správy a potrebné prílohy verejnému obstarávateľovi. Takáto zásielka sa považuje za doručenú verejnému obstarávateľovi okamihom jej odoslania v systéme JOSEPHINE v súlade s funkcionalitou systému.
11. Verejný obstarávateľ odporúča záujemcom/uchádzačom, ktorí si vyhľadali obstarávanie prostredníctvom webovej stránky verejného obstarávateľa, resp. v systéme JOSEPHINE (<https://josephine.proebiz.com>), a zároveň ktorí chcú byť informovaní o prípadných aktualizáciách týkajúcich sa konkrétneho obstarávania prostredníctvom notifikačných e-mailov, aby v danom obstarávaní zaklikli tlačidlo **„ZAUJÍMA MA TO“** (v pravej hornej časti obrazovky). Záujemci/uchádzači, ktorí odporúčanie nebudú akceptovať, sa vystavujú riziku, že im obsah informácií k predmetnej zákazke nebude doručený**.**
12. Verejný obstarávateľ umožňuje neobmedzený a priamy prístup elektronickými prostriedkami k SP   
    a k prípadným všetkým doplňujúcim podkladom. SP a prípadné vysvetlenie alebo doplnenie SP alebo vysvetlenie požiadaviek uvedených v Oznámení, podmienok účasti vo verejnom obstarávaní, informatívneho dokumentu alebo inej sprievodnej dokumentácie budú verejným obstarávateľom zverejnené ako elektronické dokumenty v profile verejného obstarávateľa <https://www.uvo.gov.sk/vyhladavanie/vyhladavanie-profilov/detail/9127> (ďalej len „**profil**“) a zároveň v systéme JOSEPHINE.
13. **Vysvetlenie informácií** 
    1. V prípade nejasností alebo potreby vysvetlenia informácií potrebných na vypracovanie ponuky a na preukázanie splnenia podmienok účasti poskytnutých verejným obstarávateľom v lehote na predkladanie ponúk, môže ktorýkoľvek zo záujemcov požiadať o vysvetlenie informácií k predmetnej zákazke prostredníctvom komunikačného rozhrania systému JOSEPHINE.
    2. Prípadnú žiadosť o vysvetlenie informácií potrebných na vypracovanie ponuky a na preukázanie splnenia podmienok účasti verejný obstarávateľ odporúča záujemcom doručiť prostredníctvom komunikačného rozhrania systému JOSEPHINE „dostatočne vopred“.
    3. Verejný obstarávateľ bezodkladne poskytne vysvetlenie informácií potrebných na vypracovanie ponuky, návrhu a na preukázanie splnenia podmienok účasti všetkým záujemcom, ktorí sú mu známi, najneskôr však 6 (šesť) dní pred uplynutím lehoty na predkladanie ponúk alebo lehoty na predloženie dokladov preukazujúcich splnenie podmienok účasti za predpokladu, že o vysvetlenie záujemca požiada dostatočne vopred; ak sa použije zrýchlený postup z dôvodu naliehavej udalosti, je táto lehota štyri dni**.**
    4. Verejný obstarávateľ primerane predĺži lehotu na predkladanie ponúk

- ak vysvetlenie informácií potrebných na vypracovanie ponuky, návrhu alebo na preukázanie splnenia podmienok účasti nie je poskytnuté v lehotách podľa tohto zákona aj napriek tomu, že bolo vyžiadané dostatočne vopred,

- ak v dokumentoch potrebných na vypracovanie ponuky, návrhu alebo na preukázanie splnenia podmienok účasti vykoná podstatnú zmenu.

* 1. Ak si vysvetlenie informácií potrebných na vypracovanie ponuky, návrhu alebo na preukázanie splnenia podmienok účasti hospodársky subjekt, záujemca alebo uchádzač nevyžiadal dostatočne vopred alebo jeho význam je z hľadiska prípravy ponuky nepodstatný, verejný obstarávateľ alebo obstarávateľ nie je povinný predĺžiť lehotu na predkladanie ponúk, lehotu na predloženie žiadostí o účasti alebo lehotu na predkladanie návrhov.
  2. Na účely tohto zákona sa do lehoty určenej podľa dní nezapočítava deň, keď došlo ku skutočnosti určujúcej začiatok lehoty. Lehoty určené podľa týždňov, mesiacov alebo rokov sa končia uplynutím toho dňa, ktorý sa svojím označením zhoduje s dňom, keď došlo ku skutočnosti určujúcej začiatok lehoty, a ak taký deň v mesiaci nie je, končí sa lehota posledným dňom mesiaca. Ak koniec lehoty pripadne na sobotu alebo na deň pracovného pokoja, je posledným dňom lehoty najbližší budúci pracovný deň.

1. **Obhliadka miesta plnenia predmetu zákazky**
   1. Obhliadka miesta plnenia predmetu zákazky nie je potrebná.

**Časť III.**

## Príprava ponuky

1. Forma a spôsob predkladania ponuky
   1. Uchádzač ponuku predkladá elektronicky v zmysle § 49 ods. 1 písm. a) Zákona vložením do systému JOSEPHINE umiestnenom na webovej adrese <https://josephine.proebiz.com/> za podmienok:
      1. Elektronická ponuka sa vloží vyplnením ponukového formulára a vložením požadovaných dokladov a dokumentov v systéme JOSEPHINE umiestnenom na webovej adrese <https://josephine.proebiz.com/>.
      2. V predloženej ponuke prostredníctvom systému JOSEPHINE musia byť pripojené požadované doklady (odporúčaný je formát „PDF“) tak, ako je uvedené v týchto SP .
      3. Ak ponuka obsahuje dôverné informácie, uchádzač ich v ponuke viditeľne označí. Uchádzačom navrhovaná cena za plnenie požadovaného predmetu zákazky bude uvedená v ponuke uchádzača spôsobom uvedeným v časti B.2 Spôsob určenia ceny týchto SP.
      4. Verejný obstarávateľ je povinný zachovávať mlčanlivosť o informáciách označených ako dôverné podľa § 22 ZVO, ktoré mu uchádzač poskytol. Týmto ustanovením nie sú dotknuté povinnosti verejného obstarávateľa vyplývajúce zo Zákona.
      5. Po úspešnom nahraní ponuky do systému JOSEPHINE je uchádzačovi odoslaný notifikačný informatívny e-mail (a to na emailovú adresu užívateľa uchádzača, ktorý ponuku nahral).
   2. Dokumenty tvoriace ponuku, môže uchádzač predložiť ako originály alebo kópie dokladov   
      v elektronickej podobe s kvalifikovaným elektronickým podpisom alebo ako zaručene konvertované listiny v zmysle ustanovenia § 35 zákona č. 305/2013 Z.z. a nasl. o elektronickej podobe výkonu pôsobnosti orgánov verejnej moci a o zmene a doplnení niektorých zákonov (zákon o e-Governmente) v znení neskorších predpisov alebo len ako skeny originálov alebo úradne osvedčených fotokópií týchto dokumentov. Verejný obstarávateľ môže kedykoľvek počas priebehu verejného obstarávania požiadať uchádzača o predloženie originálu príslušného dokumentu, úradne osvedčenej kópie originálu príslušného dokumentu alebo zaručenej konverzie, ak má pochybnosti o pravosti predloženého dokumentu alebo ak je to potrebné na zabezpečenie riadneho priebehu verejného obstarávania. Pri predkladaní bankovej záruky a poistenia záruky uchádzač postupuje podľa bodov 15.4.2 a 15.4.3 časti A.1 Pokyny pre záujemcov/uchádzačov týchto SP.
   3. Znenie obchodných podmienok, ktoré sú súčasťou týchto SP v časti B.3 Obchodné podmienky plnenia predmetu zákazky nemožno meniť, ani uvádzať výhrady, ktoré by odporovali týmto SP.
2. Jazyk ponuky
   1. Ponuky a ďalšie doklady a dokumenty vo verejnom obstarávaní sa predkladajú v štátnom jazyku Slovenskej republiky alebo v českom jazyku. Ak je doklad alebo dokument vyhotovený v inom jazyku, predkladá sa spolu s jeho úradným prekladom do štátneho jazyka Slovenskej republiky; to neplatí pre ponuky, doklady a dokumenty vyhotovené v českom jazyku. Ak sa zistí rozdiel v ich obsahu, rozhodujúci je úradný preklad do štátneho jazyka Slovenskej republiky. Dané znenie platí aj v prípade ak ponuku predkladá uchádzač so sídlom mimo územia Slovenskej republiky.
3. Mena a ceny uvádzané v ponuke
   1. Uchádzačom navrhovaná zmluvná cena za plnenie požadovaného predmetu zákazky, uvedenáv ponuke uchádzača, bude vyjadrená v EUR (€).
   2. Cena za plnenie predmetu zákazky musí byť stanovená podľa zákona Národnej rady Slovenskej republiky č.18/1996 Z. z. o cenách v znení neskorších predpisov (ďalej len „**zákon o cenách**“) a vyhlášky Ministerstva financií Slovenskej republiky č. 87/1996 Z. z., ktorou sa vykonáva zákon o cenách.
   3. Ak je uchádzač platiteľom DPH, navrhovanú zmluvnú cenu uvedie v zložení:
      1. navrhovaná zmluvná cena bez DPH,
      2. sadzba DPH a výška DPH,
      3. navrhovaná zmluvná cena vrátane DPH.
   4. Ak uchádzač nie je platiteľom DPH, uvedie navrhovanú zmluvnú cenu celkom. Skutočnosť či je, alebo nie je platiteľom DPH uvedie v ponuke  v príslušnom Návrhu na plnenie kritéria (Príloha č. 1 k časti A.2 Kritériá na hodnotenie ponúk a pravidlá ich uplatnenia týchto SP).
   5. V prípade, ak je uchádzač v postavení zahraničnej osoby, riadi sa zákonom č. 222/2004 Z. z. o dani z pridanej hodnoty v znení neskorších predpisov.
4. Zábezpeka
5. Verejný obstarávateľ vyžaduje, aby uchádzač zabezpečil viazanosť svojej ponuky zábezpekou. Zábezpeka je poskytnutie bankovej záruky, poistenie záruky alebo zloženie finančných prostriedkov na účet verejného obstarávateľa v banke alebo pobočke zahraničnej banky.
6. Zábezpeka je stanovená vo výške **30 000 EUR (slovom: tridsaťtisíc EUR)**.
7. Spôsoby zloženia zábezpeky:

15.3.1 zložením finančných prostriedkov na bankový účet verejného obstarávateľa v banke

alebo v pobočke zahraničnej banky (ďalej len „banka“), alebo

15.3.2 poskytnutím bankovej záruky za uchádzača, alebo

15.3.3 poskytnutím poistenia záruky za uchádzača.

Spôsob zloženia zábezpeky si vyberie uchádzač podľa nižšie uvedených podmienok zloženia.

1. **Podmienky zloženia zábezpeky**
   * 1. Zloženie finančných prostriedkov na bankový účet verejného obstarávateľa
        1. Finančné prostriedky vo výške podľa bodu 15.2 časti A.1 Pokyny pre záujemcov/uchádzačov týchto SP musia byť zložené na účet verejného obstarávateľa určený pre zábezpeky vedenom v banke Všeobecná úverová banka, a.s., na číslo účtu:

**IBAN: SK13 8180 0000 0070 0069 4614**

**SWIFT (BIC): SPSRSKBA**

**variabilný symbol: 0272410302**

* + - 1. Finančné prostriedky musia byť pripísané na účte verejného obstarávateľa najneskôr v lehote na predkladanie ponúk podľa bodu 20.1 časti A.1 Pokyny pre záujemcov/uchádzačov týchto SP. Doba platnosti zábezpeky formou zloženia finančných prostriedkov na účet verejného obstarávateľa trvá až do uplynutia lehoty viazanosti ponúk.
      2. Ak finančné prostriedky nebudú zložené na účte verejného obstarávateľa podľa bodov 15.4.1.1 a 15.4.1.2, bude ponuka uchádzača z verejnej súťaže vylúčená. Verejný obstarávateľ odporúča, aby uchádzač doložil k svojej ponuke výpis z bankového účtu o vklade požadovanej čiastky na daný účet verejného obstarávateľa.
    1. Poskytnutie bankovej záruky za uchádzača
       1. V prípade, že uchádzač použije možnosť poskytnutia bankovej záruky podľa bodu 15.3.2 časti A.1 Pokyny pre záujemcov/uchádzačov týchto SP, je povinný predložiť v ponuke predloženej prostredníctvom systému JOSEPHINE kópiu (sken originálu) bankovej záruky.
          1. Originál bankovej záruky vystavený bankou musí uchádzač doručiť verejnému obstarávateľovi v uzatvorenej obálke v lehote na predkladanie ponúk osobne alebo poštou na adresu verejného obstarávateľa:

**Národná diaľničná spoločnosť, a.s.**

**Dúbravská cesta 14**

**841 04 Bratislava.**

**Kontaktné miesto: prízemie – podateľňa v čase: pondelok až piatok 8:00 – 15:00 hod.**

* + - * 1. Obálku s originálom bankovej záruky uchádzač označí **„Verejná súťaž – neotvárať“** a doplní heslom: **„Banková záruka – Nákup a výmena záchytných bezpečnostných zariadení, SMA na pozemných komunikáciách vo vlastníctve, resp. v správe Národnej diaľničnej spoločnosti, a.s.“**
      1. Ak záručná listina nebude súčasťou ponuky podľa bodu 15.4.2.1, bude ponuka uchádzača z verejnej súťaže vylúčená.
      2. V záručnej listine musí banka písomne vyhlásiť, že uspokojí verejného obstarávateľa (veriteľa) za uchádzača do výšky finančných prostriedkov, ktoré veriteľ požaduje ako zábezpeku viazanosti ponuky uchádzača.
      3. Verejný obstarávateľ akceptuje predloženie bankovej záruky v podobe elektronického dokumentu, ktorý bude podpísaný kvalifikovaným elektronickým podpisom banky, resp. osobou/osobami oprávnenou/-ými za banku takýto dokument podpisovať.
    1. Poskytnutie poistenia záruky za uchádzača
       1. V prípade, že uchádzač použije možnosť poskytnutia poistenia záruky podľa bodu 15.3.3 časti A.1 Pokyny pre záujemcov/uchádzačov týchto SP je povinný predložiť v ponuke predloženej prostredníctvom systému JOSEPHINE kópiu (sken originálu) poistenia záruky.

Poistenie záruky za uchádzača môže byť poskytnuté poisťovňou so sídlom v Slovenskej republike, pobočkou zahraničnej poisťovne v Slovenskej republike alebo zahraničnou poisťovňou (ďalej len „**poisťovňa**“).

* + - * 1. Originál poistenia záruky musí uchádzač doručiť verejnému obstarávateľovi v uzatvorenej obálke v lehote na predkladanie ponúk osobne alebo poštou na adresu verejného obstarávateľa podľa bodu 15.4.2.1.1.
        2. Obálku s originálom poistenia záruky uchádzač označí **„Verejná súťaž – neotvárať“** a doplní heslom: **„Poistenie záruky – Nákup a výmena záchytných bezpečnostných zariadení, SMA na pozemných komunikáciách vo vlastníctve, resp. v správe Národnej diaľničnej spoločnosti, a.s.“**
      1. Ak poistná listina nebude súčasťou ponuky podľa bodu 15.4.3.1, bude ponuka uchádzača z verejnej súťaže vylúčená.
      2. V poistnej listine musí poisťovateľ písomne vyhlásiť, že uspokojí verejného obstarávateľa (veriteľa) za uchádzača do výšky finančných prostriedkov, ktoré veriteľ požaduje ako zábezpeku viazanosti ponuky uchádzača.
      3. Verejný obstarávateľ akceptuje predloženie poistenia záruky v podobe elektronického dokumentu, ktorý bude podpísaný kvalifikovaným elektronickým podpisom poisťovateľa, resp. osobou/osobami oprávnenou/-ými za poisťovateľa takýto dokument podpisovať.
  1. **Podmienky uvoľnenia alebo vrátenia zábezpeky:** 
     1. Verejný obstarávateľ uvoľní alebo vráti uchádzačovi zábezpeku do siedmich dní odo dňa:
        1. uplynutia lehoty viazanosti ponúk,
        2. márneho uplynutia lehoty na doručenie námietky, ak ho verejný obstarávateľ vylúčil z verejného obstarávania, alebo ak verejný obstarávateľ zruší použitý postup zadávania zákazky, alebo
        3. uzavretia Dohody.

1. Zábezpeka prepadne v prospech verejného obstarávateľa, ak **uchádzač** v lehote viazanosti ponúk **odstúpi od svojej ponuky** alebo neposkytne súčinnosť alebo odmietne uzavrieť Dohodu podľa § 56 ods. 5 až 10 Zákona.
2. **Odstúpenie** od svojej ponuky uchádzač bezodkladne oznámi prostredníctvom určeného spôsobu komunikácie verejnému obstarávateľovi.

1. Obsah ponuky

**Uchádzač predkladá ponuku v elektronickej podobe v lehote na predkladanie ponúk. Ponuka je vyhotovená elektronicky v zmysle § 49 ods. 1 písm. a) zákona a vložená do elektronického prostriedku JOSEPHINE umiestnenom na webovej adrese** <https://josephine.proebiz.com/> **a musí obsahovať doklady v nasledovnom poradí:**

**Povinný obsah ponuky:**

Ponuka predložená uchádzačom elektronicky prostredníctvom systému JOSEPHINE musí obsahovať doklady v nasledovnom poradí**:**

* 1. **Titulný list ponuky** s označením, z ktorého jednoznačne vyplýva, že ide o ponuku na predmet zákazky podľa týchto SP.
  2. **Obsah ponuky** (index – položkový zoznam).
  3. Vyplnený formulár **„Všeobecné informácie o uchádzačovi“** (Príloha č. 1 k časti  A.1 Pokyny pre záujemcov/uchádzačov týchto SP). V prípade, ak je uchádzačom skupina dodávateľov, vyplní a predloží tento formulár každý jej člen.
  4. **Návrh Dohody** vrátane požadovaných príloh k  Dohode - Príloha č. 2 k Rámcovej dohode - Jednotkové ceny (Príloha č. 2 k časti B.2 týchto SP) a Príloha č. 3 k Rámcovej dohode – Zoznam subdodávateľov a podiel subdodávok (Príloha č. 1 k časti B.3 týchto SP) s časťou znenia obchodných podmienok dodania predmetu zákazky podľa B.3 Obchodné podmienky plnenia predmetu zákazky a podľa časti B.1 Opis predmetu zákazky týchto SP. Návrh Dohody musí byť podpísaný uchádzačom, jeho štatutárnym orgánom alebo členom štatutárneho orgánu alebo iným zástupcom uchádzača, ktorý je oprávnený konať v mene uchádzača v záväzkových vzťahoch.
  5. V prípade, ak ponuku predkladá skupina dodávateľov, návrh Dohody musí byť podpísaný všetkými členmi skupiny alebo osobou/osobami oprávnenými konať v danej veci za každého člena skupiny. Zároveň v súlade s bodom 18.3.1 tejto časti SP, v ponuke skupiny dodávateľov musí byť uvedený záväzok, že táto skupina dodávateľov v prípade prijatia jej ponuky verejným obstarávateľom za účelom riadneho plnenia Dohody vytvorí niektorú z právnych foriem uvedených v bode 18.4 časti A.1 týchto SP, pričom sa odporúča, aby obsahom jej ponuky bola aspoň zmluva o budúcej zmluve o vytvorení príslušnej právnej formy, alebo Čestné vyhlásenie skupiny dodávateľov podľa Prílohy č. 5 k časti A.1 týchto SP.
  6. **Vyplnenú Prílohu č. 1 - Návrh na plnenie kritéria - k časti A.2 Kritériá na hodnotenie ponúk a pravidlá ich uplatnenia týchto SP**,- v elektronickej forme so zabudovanou matematikou vo formáte Microsoft Excel ٭.xls/\*.xlsx, zároveň aj ako sken podpísaný uchádzačom, a to jeho štatutárnym orgánom alebo členom štatutárneho orgánu alebo iným zástupcom uchádzača, ktorý je oprávnený konať v mene uchádzača v záväzkových vzťahoch.
  7. **Vyplnenú Prílohu č. 1 k časti B2 - Špecifikácia ceny** a **Prílohu č. 2 k časti B.2 SP - Jednotkové ceny** - v elektronickej forme so zabudovanou matematikou vo formáte Microsoft Excel ٭.xls/\*xlsx zároveň aj ako sken podpísaný uchádzačom, a to jeho štatutárnym orgánom alebo členom štatutárneho orgánu alebo iným zástupcom uchádzača, ktorý je oprávnený konať v mene uchádzača v záväzkových vzťahoch.
  8. **Doklady preukazujúce splnenie podmienok** účasti týkajúce sa osobného postavenia a technickej spôsobilosti alebo odbornej spôsobilosti, uvedené v Oznámení a včasti A3 týchto SP, prostredníctvom ktorých uchádzač preukazuje splnenie požadovaných podmienok účasti vo verejnom obstarávaní. Uchádzač môže podľa § 39 zákona doklady na preukázanie splnenia podmienok účasti predbežne nahradiť:

**a) Jednotným európskym dokumentom** (ďalej len „JED“) podľa § 39 zákona, spĺňajúcim náležitosti podľa § 39 ods.2 zákona

* + 1. JED tvorí Prílohu č. 2 k časti A.1 Pokyny pre záujemcov/uchádzačov týchto SP. Hospodársky subjekt/záujemca/uchádzač vyplní časti I. až III. JED-u, zároveň mu je umožnené **vyplniť len oddiel α (alpha): GLOBÁLNY ÚDAJ PRE VŠETKY PODMIENKY ÚČASTI časti IV. JED-u** bez toho, aby musel vyplniť iné oddiely časti IV. JED-u.
    2. Ak uchádzač alebo záujemca preukazuje finančné a ekonomické postavenie, technickú spôsobilosť alebo odbornú spôsobilosť **prostredníctvom inej osoby**, uchádzač/záujemca je povinný predložiť JED aj pre túto/tieto/osoby obsahujúce informácie podľa § 39 ods. 2 zákona.
    3. V prípade, **ak uchádzača** tvorí **skupina dodávateľov** zúčastnená vo verejnom obstarávaní, ktorá predkladá ponuku, uchádzač/záujemca **vyplní a predloží samostatný JED s požadovanými informáciami za každého člena skupiny dodávateľov**.
    4. Záujemca/uchádzač, ktorý sa verejného obstarávania zúčastňuje samostatne a ktorý nevyužíva zdroje a/alebo kapacity iných osôb na preukázanie splnenia podmienok účasti, vyplní/predloží jeden JED.
    5. Ak sú požadované doklady pre verejného obstarávateľa priamo a bezodplatne prístupné v elektronických databázach, záujemca/uchádzač v JED-e uvedie aj informácie potrebné na prístup do týchto elektronických databáz najmä internetovú adresu elektronickej databázy, akékoľvek identifikačné údaje a súhlasy potrebné na prístup do tejto databázy.
    6. Ak uchádzač/záujemca použije JED, verejný obstarávateľ môže na zabezpečenie riadneho priebehu verejného obstarávania kedykoľvek v jeho priebehu uchádzača/záujemcu písomne požiadať o predloženie dokladu/dokladov nahradeným JED-om. Uchádzač/záujemca doručí doklady do piatich (5) pracovných dní odo dňa doručenia žiadosti, ak verejný obstarávateľ neurčil dlhšiu lehotu.
  1. **Doklady preukazujúce splnenie podmienok Doklad o zložení zábezpeky** podľa bodu 15 časti A.1 Pokyny pre záujemcov/uchádzačov týchto SP. V prípade, že uchádzač použije možnosť poskytnutia bankovej záruky podľa bodu 15.3.2 alebo poistenia záruky podľa bodu 15.3.3 časti A.1 Pokyny pre záujemcov/uchádzačov týchto SP, je povinný predložiť v ponuke predloženej prostredníctvom systému JOSEPHINE kópiu (sken originálu) bankovej záruky alebo poistenia záruky alebo elektronický dokument, podľa bodov 15.4.2.4 a 15.4.3.4. Originál bankovej záruky vystavený bankou alebo poistenia záruky musí uchádzač doručiť verejnému obstarávateľovi v lehote na predkladanie ponúk podľa bodu 15.4.2.1.1 alebo podľa bodu 15.4.3.1.1 časti A.1 Pokyny pre záujemcov/uchádzačov týchto SP (pri elektronickom dokumente, ktorý bude podpísaný kvalifikovaným elektronickým podpisom sa originál bankovej/poistenia záruky nedoručuje do podateľne).
  2. **Príloha č. 3 Čestné vyhlásenie podľa článku 5k Nariadenia Rady (EÚ) č. 833/2014 z 31. júla 2014 o reštriktívnych opatreniach s ohľadom na konanie Ruska, ktorým destabilizuje situáciu na Ukrajine v znení Nariadenia Rady (EÚ) č. 2025/395 z 24. februára 2025** k časti A.1 Pokyny pre záujemcov/uchádzačov týchto SP.

**Voliteľný obsah ponuky –** ak sa uplatňuje:

* 1. V prípade, ak ponuku predkladá skupina dodávateľov, **Príloha č. 5 - Čestné vyhlásenie skupiny dodávateľov** k časti A.1 Pokyny pre záujemcov/ uchádzačov týchto SP, musí byť podpísaná všetkými členmi skupiny alebo osobou/osobami oprávnenými konať v danej veci za každého člena skupiny.
  2. V prípade skupiny dodávateľov vystavenú plnú moc pre jedného z členov skupiny, **Príloha č. 6 Plná moc pre jedného z členov skupiny dodávateľov, konajúcu za skupinu dodávateľov**, ktorý bude oprávnený prijímať pokyny za všetkých a konať v mene všetkých ostatných členov skupiny, podpísanú všetkými členmi skupiny alebo osobou/osobami oprávnenými konať v danej veci za každého člena skupiny k časti A.1 Pokyny pre záujemcov/uchádzačov, týchto SP.
  3. **Príloha č. 7 Zoznam dôverných informácií** k časti A.1 Pokyny pre záujemcov/uchádzačov týchto SP, ak sa uplatňuje.

1. Náklady na prípravu ponuky
   1. Všetky náklady a výdavky spojené s prípravou a predložením ponuky znáša uchádzač bez finančného nároku voči verejnému obstarávateľovi, bez ohľadu na výsledok verejného obstarávania.
   2. Ponuky predložené elektronicky, v lehote na predkladanie ponúk, sa počas plynutia lehoty viazanosti ponúk a po uplynutí lehoty viazanosti ponúk, resp. predĺženej lehoty viazanosti, uchádzačom nevracajú. Zostávajú uložené v predmetnej zákazke vytvorenej v systéme JOSEPHINE ako súčasť dokumentácie vyhláseného verejného obstarávania.

**Časť IV.**

**Predkladanie ponuky**

1. **Predloženie ponuky**
   1. Uchádzač predloží svoju ponuku **v elektronickej podobe** do systému JOSEPHINE, umiestnenom na webovej adrese: <https://josephine.proebiz.com> podľa bodu 12 časti A.1 týchto SP. Doručenie ponuky je zaznamenávané s presnosťou na sekundy. Systém JOSEPHINE považuje za čas vloženia ponuky okamih uloženia posledného súboru (dát) – nie čas začatia nahrávania ponuky, preto je potrebné predložiť ponuku (začať s nahrávaním) **v dostatočnom časovom predstihu,** najmä s ohľadom na veľkosť ukladaných dát.
   2. Uchádzač môže predložiť len jednu ponuku. Ak uchádzač v lehote na predkladanie ponúk predloží viac ponúk, verejný obstarávateľ bude prihliadať len na ponuku, ktorá bola predložená ako posledná a na ostatné ponuky bude hľadieť ako na ponuky, ktoré boli predložené po lehote na predkladanie ponúk. Uchádzač nemôže byť v tom istom postupe zadávania zákazky členom skupiny dodávateľov, ktorá predkladá ponuky. Verejný obstarávateľ vylúči uchádzača, ktorý je súčasne členom skupiny dodávateľov.
   3. Ak sa tejto zákazky zúčastní skupina dodávateľov:
      1. v jej ponuke musí byť uvedený záväzok, že táto skupina dodávateľov v prípade prijatia jej ponuky verejným obstarávateľom za účelom riadneho plnenia Dohody vytvorí niektorú z právnych foriem uvedených v  bode 18.4 časti A1 Pokyny pre záujemcov/uchádzačov týchto SP, pričom sa odporúča, aby obsahom jej ponuky bola aspoň zmluva o budúcej zmluve o vytvorení príslušnej právnej formy;
      2. ponuka musí byť podpísaná všetkými členmi skupiny dodávateľov spôsobom, ktorý ich právne zaväzuje.
   4. Za účelom riadneho plnenia Dohody skupina dodávateľov vytvorí v prípade prijatia jej ponuky určitú právnu formu, napríklad zoskupenie bez právnej subjektivity (napr. združenie bez právnej subjektivity podľa § 829 Občianskeho zákonníka) alebo niektorú z obchodných spoločností podľa § 56 ods.1 Obchodného zákonníka..
   5. Ak skupina dodávateľov vytvorí v súlade s predchádzajúcim bodom niektorú z právnych foriem tam uvedených, pred uzatvorením Dohody bude povinná preukázať, že táto právna forma má spôsobilosť mať práva a povinnosti a spôsobilosť na právne úkony, ak príslušná právna forma môže byť nositeľom takejto spôsobilosti. Úspešný uchádzač preukazuje vyššie uvedené skutočnosti napr. v prípade zoskupenia bez právnej subjektivity uzatvorením zmluvy o vytvorení zoskupenia bez právnej subjektivity (napr. zmluvy o združení podľa § 829 Občianskeho zákonníka), v prípade obchodných spoločností podľa Obchodného zákonníka výpisom z Obchodného registra atď.
   6. V prípade zoskupenia bez právnej subjektivity zmluva o vytvorení tohto zoskupenia musí obsahovať:
      1. plnú moc jedného z účastníkov zoskupenia, ktorý bude mať postavenie hlavného účastníka zoskupenia, udelenú ostatnými účastníkmi zoskupenia na všetky právne úkony, ktoré sa budú uskutočňovať v mene všetkých účastníkov zoskupenia v súvislosti s predložením ponuky plnením, pričom táto plná moc musí byť neoddeliteľnou súčasťou tejto zmluvy,
      2. percentuálny podiel na zákazke, ktorý uskutočnia jednotliví účastníci zoskupenia a uvedenie druhu podielu podľa konkrétnej činnosti,
      3. prehlásenie, že účastníci zoskupenia ručia spoločne a nerozdielne za záväzky voči verejnému obstarávateľovi, vzniknuté v súvislosti s plnením Dohody.
2. **Registrácia a autentifikácia uchádzača** 
   1. Uchádzač má možnosť sa registrovať do systému JOSEPHINE pomocou hesla alebo aj pomocou občianskeho preukazu s elektronickým čipom a bezpečnostným osobnostným kódom (eID).
   2. Predkladanie ponúk je umožnené iba autentifikovaným uchádzačom. Autentifikáciu je možné vykonať týmito spôsobmi:
3. v systéme JOSEPHINE registráciou a prihlásením pomocou občianskeho preukazu s elektronickým čipom a bezpečnostným osobnostným kódom (eID). V systéme je autentifikovaná spoločnosť, ktorú pomocou eID registruje štatutár danej spoločnosti. Autentifikáciu vykonáva poskytovateľ systému JOSEPHINE a to v pracovných dňoch v čase 08:00 – 16:00 hod. O dokončení autentifikácie je uchádzač informovaný e-mailom;
4. nahraním kvalifikovaného elektronického podpisu (napríklad podpisu eID) štatutára danej spoločnosti na kartu užívateľa po registrácii a prihlásení do systému JOSEPHINE. Autentifikáciu vykoná poskytovateľ systému JOSEPHINE a to v pracovných dňoch v čase 08:00 – 16:00 hod. O dokončení autentifikácie je uchádzač informovaný e-mailom;
5. vložením dokumentu preukazujúceho osobu štatutára na kartu užívateľa po registrácii, ktorý je podpísaný elektronickým podpisom štatutára, alebo prešiel zaručenou konverziou. Autentifikáciu vykoná poskytovateľ systému JOSEPHINE a to v pracovných dňoch v čase 8:00 – 16:00 hod. O dokončení autentifikácie je uchádzač informovaný e-mailom;
6. vložením plnej moci na kartu užívateľa po registrácii, ktorá je podpísaná elektronickým podpisom štatutára aj splnomocnenou osobou, alebo prešla zaručenou konverziou. Autentifikáciu vykoná poskytovateľ systému JOSEPHINE, a to v pracovných dňoch v čase 8:00 – 16:00 hod. O dokončení autentifikácie je uchádzač informovaný e-mailom.
   1. Autentifikovaný uchádzač si po prihlásení do systému JOSEPHINE v prehľade - zozname obstarávaní vyberie predmetné obstarávanie a vloží svoju ponuku do určeného formulára na príjem ponúk, ktorý nájde v záložke „Ponuky a žiadosti“.
   2. Uchádzač svoju ponuku identifikuje uvedením obchodného mena alebo názvu, sídla, miesta podnikania alebo obvyklého pobytu uchádzača a heslom súťaže **„Nákup a výmena záchytných bezpečnostných zariadení, SMA na pozemných komunikáciách vo vlastníctve, resp. v správe Národnej diaľničnej spoločnosti a.s.“**
7. **Lehota na predkladanie ponuky**
   1. Lehota na predkladanie ponuky je uvedená v Oznámení.
   2. Ponuka uchádzača predložená po uplynutí lehoty na predkladanie ponúk sa nesprístupní.
8. **Doplnenie, zmena a odvolanie ponuky**
   1. Uchádzač môže predloženú ponuku dodatočne doplniť, zmeniť alebo odvolať do uplynutia lehoty na predkladanie ponúk. Doplnenie, zmenu alebo odvolanie ponuky je možné vykonať späť vzatím pôvodnej ponuky. Uchádzač pri odvolaní ponuky postupuje obdobne ako pri vložení prvotnej ponuky (kliknutím na tlačidlo „Stiahnuť ponuku“ a predložením novej ponuky).
   2. Uchádzači sú svojou ponukou viazaní do uplynutia lehoty oznámenej verejným obstarávateľom.

**Časť V.**

**Otváranie a vyhodnotenie ponúk**

1. **Otváranie ponúk (on-line sprístupnenie)**
   1. **Dátum a hodina otvárania ponúk** je uvedená v Oznámení v bode Informácie o predkladaní ponúk alebo žiadostí o účasť, Lehota I, Lehota na predkladanie ponúk.
   2. Otváranie ponúk vykoná komisia elektronicky v súlade s § 52 ods. 1 a ods. 2 ZVO.
   3. Verejný obstarávateľ umožní účasť na otváraní ponúk všetkým uchádzačom, ktorí predložili ponuku v lehote na predkladanie ponúk, pričom umožnením účasti na otváraní ponúk sa rozumie ich sprístupnenie prostredníctvom príslušnej funkcionality v systéme JOSEPHINE všetkým uchádzačom, ktorí predložili ponuku spôsobom podľa bodu 18 týchto SP.
   4. Verejný obstarávateľ najneskôr do 5 (piatich) pracovných dní odo dňa otvárania ponúk zašle prostredníctvom elektronickej komunikácie v systéme JOSEPHINE všetkým uchádzačom, ktorí predložili ponuky v lehote na predkladanie ponúk zápisnicu z otvárania ponúk, ktorá obsahuje údaje podľa § 52 ods. 2 Zákona.
2. **Preskúmanie ponúk**
   1. Verejný obstarávateľ zriadi, v súlade s § 51 Zákona, za účelom preskúmania a vyhodnotenia ponúk najmenej trojčlennú komisiu, ktorá začne svoju činnosť otváraním ponúk.
   2. Preskúmanie a vyhodnocovanie ponúk komisiou je neverejné.
   3. Komisia v úvode svojej činnosti posúdi zloženie zábezpeky – ak bola požadovaná. Verejný obstarávateľ vylúči ponuku, ak uchádzač nezložil zábezpeku podľa určených podmienok.
   4. Do procesu vyhodnocovania ponúk budú zaradené tie ponuky, ktoré:
3. boli doručené elektronicky prostredníctvom systému JOSEPHINE v lehote predkladania ponúk,
4. obsahujú náležitosti uvedené v bode 16 časti A.1 Pokyny pre záujemcov/uchádzačov týchto SP,
5. zodpovedajú požiadavkám a podmienkam uvedeným v Oznámení a v týchto SP.
   1. Platnou ponukou je ponuka, ktorá zároveň neobsahuje žiadne obmedzenia alebo výhrady, ktoré sú v rozpore s požiadavkami a podmienkami uvedenými verejným obstarávateľom v Oznámení a v týchto SP.
   2. Ponuka uchádzača, ktorá nebude spĺňať stanovené požiadavky bude z verejnej súťaže vylúčená. Uchádzačovi bude oznámené vylúčenie jeho ponuky s uvedením dôvodu vylúčenia a lehoty, v ktorej môže byť doručená námietka podľa § 170 ods. 4 písm. d) Zákona.
6. **Dôvernosť procesu verejného obstarávania**
   1. Členovia komisie, ktorí vyhodnocujú ponuky, sú povinní zachovávať mlčanlivosť a nesmú poskytovať počas vyhodnocovania ponúk informácie o obsahu ponúk. Na členov komisie, ktorí vyhodnocujú ponuky, sa vzťahujú ustanovenia podľa § 22 Zákona.
   2. Verejný obstarávateľ je povinný zachovávať mlčanlivosť o informáciách označených ako dôverné, ktoré mu uchádzač alebo záujemca poskytol; na tento účel uchádzač alebo záujemca označí, ktoré skutočnosti považuje za dôverné. Za dôverné informácie je na účely Zákona možné označiť výhradne obchodné tajomstvo, technické riešenia a predlohy, návody, výkresy, projektové dokumentácie, modely, spôsob výpočtu jednotkových cien a ak sa neuvádzajú jednotkové ceny, ale len cena, tak aj spôsob výpočtu ceny a vzory. Týmto ustanovením nie sú dotknuté ustanovenia Zákona a ani ustanovenia, ukladajúce prevádzkovateľovi elektronického prostriedku, prostredníctvom ktorého sa verejné obstarávanie realizuje, sprístupniť dokumenty a informácie týkajúce sa verejného obstarávania a tiež povinnosti zverejňovania zmlúv podľa osobitného predpisu.
7. **Vyhodnocovanie ponúk**
   1. Komisia vyhodnotí predložené ponuky podľa § 53 Zákona s použitím ustanovenia § 66 ods. 7 písm. b) Zákona.
   2. Komisia vyhodnotí predložené ponuky podľa návrhu na plnenie kritéria určenom v Oznámení o vyhlásení verejného obstarávania, v týchto SP a iných dokumentoch poskytnutých verejným obstarávateľom a na základe pravidiel ich uplatnenia. Vyhodnotenie splnenia podmienok účasti a vyhodnotenie ponúk z hľadiska splnenia požiadaviek na predmet zákazky sa podľa ustanovenia § 66 ods. 7 písm. b) Zákona uskutoční po vyhodnotení ponúk na základe kritérií na vyhodnotenie ponúk (tzv. „super“ reverzná súťaž) u uchádzača, ktorý sa umiestnil ako prvý v poradí. Verejný obstarávateľ môže, v súlade s § 55 ods. 1 druhá veta zákona, vyhodnotiť splnenie podmienok účasti aj u ďalších uchádzačov v poradí.
   3. Komisia vyhodnotí ponuku uchádzača, ktorý sa umiestnil ako prvý v poradí na základe kritéria na vyhodnotenie ponúk z hľadiska splnenia požiadaviek verejného obstarávateľa na predmet zákazky a splnenia podmienok účasti a vylúči ponuku, ktorá nespĺňa požiadavky na predmet zákazky a podmienky účasti uvedené v oznámení o vyhlásení verejného obstarávania, v týchto súťažných podkladoch a v iných dokumentoch poskytnutých verejným obstarávateľom. Ak dôjde k vylúčeniu uchádzača, vyhodnotí sa následne splnenie podmienok účasti a požiadaviek na predmet zákazky u ďalšieho uchádzača v poradí tak, aby uchádzač umiestnený na prvom mieste v novo zostavenom poradí spĺňal podmienky účasti a požiadavky na predmet zákazky.
   4. V prípade ak z ponuky uchádzača vyplýva viac rôznych návrhov na plnenie tohto istého kritéria na vyhodnotenie ponúk, verejný obstarávateľ bude pri vyhodnocovaní ponuky obsahujúcej viac návrhov na plnenie toho istého kritéria na vyhodnotenie ponúk postupovať v zmysle Výkladového stanoviska č.1/2021 Úradu pre verejné obstarávania (ďalej len „Úrad“)
   5. Ak uchádzač predloží mimoriadne nízku ponuku, komisia bude postupovať v súlade s §53 ods.2 a ods.4 zákona.
   6. Ak sa pri určitej zákazke javí ponuka ako mimoriadne nízka vo vzťahu k tovaru, stavebným prácam alebo službe, komisia písomne požiada ucházač o vysvetlenie týkajúce sa tej časti ponuky, ktoré sú pre jej cenu podstatné.
8. **Vyhodnotenie splnenia podmienok účasti uchádzačov**
   1. Komisia bude pri vyhodnotení splnenia podmienok účasti postupovať v súlade s § 39, § 40 a § 152 ZVO.
   2. Uchádzač, ktorého tvorí skupina dodávateľov zúčastnená vo verejnom obstarávaní, preukazuje splnenie podmienok účasti v zmysle § 37 ZVO.
   3. Komisia vyhodnotí splnenie podmienok účasti uchádzačov podľa § 40 s použitím ustanovenia § 66 ods. 7 písm. b) Zákona: „ ... vyhodnotenie ponúk z hľadiska splnenia požiadaviek na predmet zákazky a vyhodnotenie splnenia podmienok účasti sa uskutoční po vyhodnotení ponúk na základe kritérií na vyhodnotenie ponúk“. V súlade s § 55 ods. 1 Zákona verejný obstarávateľ vyhodnotí splnenie požiadaviek na predmet zákazky u uchádzača, ktorý sa umiestnil na prvom mieste v poradí. Verejný obstarávateľ môže, v súlade s § 55 ods. 1 druhá veta zákona, vyhodnotiť splnenie podmienok účasti aj u ďalších uchádzačov v poradí.
   4. Verejný obstarávateľ môže obmedziť záujemcovi, uchádzačovi alebo skupine dodávateľov účasť vo verejnom obstarávaní, najmä ich vylúčiť alebo vylúčiť ich ponuku ak má tento záujemca, uchádzač alebo člen skupiny dodávateľov sídlo v treťom štáte, ktorý nie je zmluvnou stranou Dohody o vládnom obstarávaní alebo inej medzinárodnej zmluvy, ktorou je Európska únia viazaná a ktorá zaručuje rovnaký a účinný prístup k verejnému obstarávaniu v tomto treťom štáte pre hospodárske subjekty so sídlom v Slovenskej republike.
   5. Verejný obstarávateľ vylúči kedykoľvek z verejného obstarávania uchádzača v prípadoch podľa § 40 ods. 6 a ods. 7 Zákona, Verejný obstarávateľ môže vylúčiť kedykoľvek počas verejného obstarávania uchádzača v prípadoch podľa § 40 ods. 8 Zákona.
   6. Verejný obstarávateľ dáva hospodárskym subjektom na vedomie, že bude postupovať podľa čl. 5k nariadenia Rady (EÚ) č. 833/2014 z 31. júla 2014 o reštriktívnych opatreniach s ohľadom na konanie Ruska, ktorým destabilizuje situáciu na Ukrajine v znení nariadenia Rady (EÚ) č. 2022/576 z 8. apríla 2022, ktorým sa zakazuje zadávanie verejných zákaziek nasledujúcim osobám, subjektom alebo orgánom alebo pokračovanie v ich plnení s nasledujúcimi osobami, subjektmi a orgánmi:
9. ruský štátny príslušník alebo fyzická alebo právnická osoba, subjekt alebo orgán usadení v Rusku,
10. právnická osoba, subjekt alebo orgán, ktoré z viac ako 50 % priamo alebo nepriamo,
11. právnická alebo fyzická osoba, subjekt alebo orgán, ktoré konajú v mene alebo na základe pokynov subjektu uvedeného v písmene a) alebo b) tohto odseku, vrátane subdodávateľov, dodávateľov alebo subjektov, ktorých kapacity sa využívajú v zmysle smerníc o verejnom obstarávaní, ak na nich pripadá viac ako 10 % hodnoty zákazky.
12. **Oprava chýb**
    1. Ak komisia identifikuje nezrovnalosti alebo nejasnosti v informáciách alebo dôkazoch, ktoré uchádzač poskytol, písomne požiada uchádzača prostriedkami elektronickej platformy JOSEPHINE o vysvetlenie ponuky a ak je to potrebné aj o predloženie dôkazov. Vysvetlením ponuky nemôže dôjsť k jej zmene. Za zmenu ponuky sa nepovažuje odstránenie zrejmých chýb v písaní a počítaní alebo oprava položkového rozpočtu, ak celková cena ponuky zostane zachovaná a ak oprava položkového rozpočtu nemá vplyv ani na iné kritérium na vyhodnotenie ponúk.
    2. Zrejmé matematické chyby, zistené pri vyhodnocovaní ponúk, budú opravené v prípade:
       1. rozdielu medzi sumou uvedenou číslom a sumou uvedenou slovom; platiť bude suma uvedená správne,
       2. rozdielu medzi jednotkovou cenou a celkovou cenou, ak uvedená chyba vznikla dôsledkom nesprávneho násobenia jednotkovej ceny množstvom; platiť bude správny súčin jednotkovej ceny a množstva,
       3. preukázateľne hrubej chyby pri jednotkovej cene v desatinnej čiarke; platiť bude jednotková cena s opravenou desatinnou čiarkou, celková cena položky bude odvodená od takto opravenej jednotkovej ceny,
       4. nesprávne spočítanej sumy vo vzájomnom súčte alebo medzisúčte jednotlivých položiek; platiť bude správny súčet, resp. medzisúčet jednotlivých položiek a pod.
    3. O každej vykonanej oprave bude uchádzač bezodkladne upovedomený. Uchádzač bude v takom prípade požiadaný o vysvetlenie ponuky podľa § 53 ods. 1 Zákona a o predloženie súhlasu s vykonanou opravou prostredníctvo systému JOSEPHINE.
    4. Je potrebné, aby komisia v rámci inštitútu vysvetlenia ponuky v súlade s § 53 ods. 1 zákona zistila, či sa v konkrétnom prípade jedná o zrejmú chybu v písaní a počítaní a či je takúto chybu možné (po predložení jednoduchého vysvetlenia zo strany uchádzača) prostým spôsobom odstrániť. Pokiaľ komisia dospeje k záveru, že nejde o chybu v písaní a počítaní, pre určenie ďalšieho postupu z kontextu celej ponuky komisia (po predložení jednoduchého vysvetlenia zo strany uchádzača) môže relevantne vyhodnotiť, že v tomto prípade ide o nejasnosť/ nezrovnalosť iného charakteru, a aplikuje závery z Výkladového stanoviska Úradu pre verejné obstarávanie č. 1/2021 k vyhodnoteniu ponuky obsahujúcej viac návrhov na plnenie toho istého kritéria. Nezrovnalosti tohto charakteru je vo všeobecnosti možné odstrániť bez toho, aby sa to považovalo za (nedovolenú) zmenu ponuky (t. j. situáciu, v ktorej by nešlo len o objasňovanie skutočností uvedených v ponuke ale o faktické predloženie novej ponuky).

**Časť VI.**

**Prijatie ponuky**

1. **Informácie o výsledku vyhodnotenia ponúk** 
   1. Verejný obstarávateľ po vyhodnotení ponúk, po skončení postupu podľa § 55 ods. 1 a po odoslaní všetkých oznámení o vylúčení uchádzača, bezodkladne oznámi všetkým dotknutým uchádzačom, výsledok vyhodnotenia ponúk, vrátane poradia uchádzačov a súčasne uverejní informáciu o výsledku vyhodnotenia ponúk a poradie uchádzačov v profile verejného obstarávateľa a v systéme JOSEPHINE. Dotknutým uchádzačom je uchádzač, ktorého ponuka sa vyhodnocovala, vylúčený uchádzač, ktorému plynie lehota na podanie námietok proti vylúčeniu a uchádzač, ktorý podal námietky proti vylúčeniu, pričom Úrad o námietkach zatiaľ právoplatne nerozhodol. Úspešnému uchádzačovi alebo uchádzačom oznámi, že jeho ponuku alebo ponuky prijíma. Neúspešnému uchádzačovi oznámi, že neuspel a dôvody neprijatia jeho ponuky. V informácii o výsledku vyhodnotenia ponúk uvedie najmä identifikáciu úspešného uchádzača alebo uchádzačov, informáciu o charakteristikách a výhodách prijatej ponuky alebo ponúk, výsledok vyhodnotenia splnenia podmienok účasti u úspešného uchádzača a lehotu, v ktorej môže byť doručená námietka.
2. **Uzavretie Dohody**
   1. Uzavretá Dohoda nesmie byť v rozpore s týmito SP a s ponukou predloženou úspešným uchádzačom alebo uchádzačmi.
   2. Verejný obstarávateľ nesmie uzavrieť Dohodu s uchádzačom alebo uchádzačmi, ktorí majú povinnosť zapisovať sa do registra partnerov verejného sektora[[1]](#footnote-2) a nie sú zapísaní v registri partnerov verejného sektora[[2]](#footnote-3).
   3. Verejný obstarávateľ nesmie uzavrieť Dohodu s uchádzačom, ktorého subdodávateľ a subdodávateľ podľa osobitného predpisu,[1](http://www.zakonypreludi.sk/zz/2015-343/znenie-20170201#f4439932)  majú povinnosť zapisovať sa do registra partnerov verejného sektora[1](http://www.zakonypreludi.sk/zz/2015-343/znenie-20170201#f4439932) a nie sú zapísaní v registri partnerov verejného sektora.[2](http://www.zakonypreludi.sk/zz/2015-343/znenie-20170201#f4439933)
   4. Verejný obstarávateľ nesmie uzavrieť Dohodu s uchádzačom, ktorý má povinnosť zapisovať sa do registra partnerov verejného sektora[1](http://www.zakonypreludi.sk/zz/2015-343/znenie-20170201#f4439932) a ktorého konečným užívateľom výhod zapísaným v registri partnerov verejného sektora je:
      * 1. prezident Slovenskej republiky,
        2. člen vlády,
        3. vedúci ústredného orgánu štátnej správy, ktorý nie je členom vlády,
        4. vedúci orgánu štátnej správy s celoslovenskou pôsobnosťou,
        5. sudca Ústavného súdu Slovenskej republiky alebo sudca,
        6. generálny prokurátor Slovenskej republiky alebo prokurátor,
        7. verejný ochranca práv,
        8. predseda Najvyššieho kontrolného úradu Slovenskej republiky a podpredseda Najvyššieho kontrolného úradu Slovenskej republiky,
        9. štátny tajomník,
        10. generálny tajomník služobného úradu
        11. prednosta okresného úradu,
        12. primátor hlavného mesta Slovenskej republiky Bratislavy, primátor krajského mesta alebo primátor okresného mesta, alebo
        13. predseda vyššieho územného celku.
   5. Verejný obstarávateľ nesmie uzavrieť Dohodu s uchádzačom, ktorého subdodávateľ a subdodávateľ podľa osobitného predpisu[[3]](#footnote-4), ktorí majú povinnosť zapisovať sa do registra partnerov verejného sektora[[4]](#footnote-5), majú v registri partnerov verejného sektora zapísaného konečného užívateľa výhod, ktorým je osoba podľa bodu 29.4.
   6. Dohoda s úspešným uchádzačom, ktorého ponuka bola prijatá, bude uzavretá najskôr jedenásty (11) deň odo dňa odoslania informácie o výsledku vyhodnotenia ponúk podľa § 55 Zákona, ak nebudú uplatnené revízne postupy, pri dodržaní postupu stanoveného v ustanovení § 56 Zákona.
   7. Úspešný uchádzač alebo uchádzači sú povinní poskytnúť verejnému obstarávateľovi riadnu súčinnosť potrebnú na uzavretie Dohody tak, aby mohla byť uzavretá do desiatich (10) pracovných dní odo dňa uplynutia lehoty podľa § 56 ods. 5 Zákona, ak boli na jej uzavretie písomne vyzvaní prostredníctvom komunikačného rozhrania  systému JOSEPHINE. Úspešný uchádzač alebo uchádzači, ktorí majú povinnosť zapisovať sa do registra partnerov verejného sektora podľa zákona č. 315/2016 Z. z. o registri partnerov verejného sektora a o zmene a doplnení niektorých zákonov v znení neskorších predpisov (ďalej len „register partnerov verejného sektora“) alebo ich subdodávatelia, ktorí majú povinnosť zapisovať sa do registra partnerov verejného sektora sú povinní na účely poskytnutia riadnej súčinnosti potrebnej na uzavretie Dohody mať v registri partnerov verejného sektora zapísaných konečných užívateľov výhod.
   8. Ak úspešný uchádzač alebo uchádzači odmietnu uzavrieť Dohodu alebo nie sú splnené povinnosti podľa bodu 29.2 časti A.1 Pokyny pre záujemcov/uchádzačov týchto SP, verejný obstarávateľ môže uzavrieť Dohodu s uchádzačom alebo uchádzačmi, ktorí sa umiestnili na nasledujúcom mieste v poradí.
   9. Uchádzač alebo uchádzači, ktorí sa umiestnili na nasledujúcom mieste v poradí, sú povinní splniť povinnosť podľa bodu 29.2 časti A.1 Pokyny pre záujemcov/uchádzačov týchto SP a poskytnúť verejnému obstarávateľovi riadnu súčinnosť, potrebnú na uzavretie Dohody tak, aby mohla byť uzavretá do 10 pracovných dní odo dňa, keď boli na jej uzavretie písomne vyzvaní prostredníctvom komunikačného rozhrania  systému JOSEPHINE.
   10. Verejný obstarávateľ môže v Oznámení určiť, že lehota uvedená v bodoch 29.7 až 29.8 je dlhšia ako 10 pracovných dní.
   11. **Povinnosť byť zapísaný v registri partnerov verejného sektora sa nevzťahuje** na toho, komu majú byť **jednorazovo poskytnuté finančné prostriedky neprevyšujúce sumu 100 000 eur** alebo na toho, komu majú byť poskytnuté viaceré čiastkové alebo opakujúce sa plnenia, ktorých hodnota **v úhrne neprevyšuje sumu 250 000 eur,** to neplatí, ak výšku štátnej pomoci alebo investičnej pomoci nemožno v čase zápisu do registra partnerov verejného sektora určiť.
   12. **Úspešný uchádzač je povinný predložiť najneskôr v lehote stanovenej vo výzve na poskytnutie riadnej súčinnosti podpísanú Dohodu vrátane všetkých jej príloh.** Pri predkladaní Dohody v listinnej podobe je uchádzač povinný predložiť päť (5) rovnopisy/rovnopisov Dohody. Nesplnenie tejto povinnosti bude verejný obstarávateľ považovať za neposkytnutie riadnej súčinnosti.
   13. Verejný obstarávateľ **vyžaduje, aby úspešný uchádzač v  Dohode najneskôr v čase jej uzavretia uviedol údaje o všetkých známych subdodávateľoch,** údaje o osobe oprávnenej konať za subdodávateľa v rozsahu meno a priezvisko, adresa pobytu, dátum narodenia. (Príloha č. 3 Zoznam subdodávateľov a podiel subdodávok k Dohode). Nesplnenie tejto povinnosti bude verejný obstarávateľ považovať za neposkytnutie riadnej súčinnosti.
   14. **V prípade, že úspešným uchádzačom je skupina dodávateľov**, úspešný uchádzač je povinný najneskôr v lehote stanovenej vo výzve na poskytnutie riadnej súčinnosti **predložiť relevantný doklad preukazujúci splnenie podmienky uvedenej v bode 18.5 tejto časti súťažných podkladov**. Nesplnenie tejto povinnosti bude verejný obstarávateľ považovať za neposkytnutie riadnej súčinnosti.
   15. V prípade, že je úspešným uchádzačom skupina dodávateľov a  Dohoda s verejným obstarávateľom bude na strane úspešného uchádzača podpísaná splnomocnenou osobou/osobami, úspešný uchádzač je povinný predložiť najneskôr v lehote stanovenej vo výzve na poskytnutie riadnej súčinnosti plnú moc splnomocnenej osoby/osôb, pričom v nej musí byť výslovne uvedené oprávnenie splnomocnenej osoby/ osôb na podpis Dohody (ak takáto plná moc nebola predložená uchádzačom v rámci ponuky). Nesplnenie tejto povinnosti bude verejný obstarávateľ považovať za neposkytnutie riadnej súčinnosti.
   16. Povinnosť mať zapísaných konečných užívateľov výhod v registri partnerov verejného sektora sa vzťahuje na každého člena skupiny dodávateľov.
   17. Verejný obstarávateľ si vyhradzuje právo neprijať ponuky uchádzačov, ktoré budú cenovo prevyšovať predpokladanú hodnotu zákazky, t.j. ktorých najnižšia cena bude vyššia ako plánované finančné prostriedky verejného obstarávateľa na predmet zákazky.
3. **Zrušenie verejného obstarávania**
   1. Verejný obstarávateľ zruší verejné obstarávanie, ak:
4. ani jeden uchádzač alebo záujemca nesplnil podmienky účasti vo verejnom obstarávaní a uchádzač alebo záujemca neuplatnil námietky v lehote podľa Zákona,
5. nedostal ani jednu ponuku,
6. ani jedna z predložených ponúk nezodpovedá požiadavkám určeným podľa § 42 Zákona a uchádzač nepodal námietky v lehote podľa Zákona,
7. jeho zrušenie nariadil Úrad.
   1. Verejný obstarávateľ môže zrušiť verejné obstarávanie alebo jeho časť aj vtedy, ak sa zmenili okolnosti, za ktorých sa vyhlásilo verejné obstarávanie, ak sa v priebehu postupu verejného obstarávania vyskytli dôvody hodné osobitného zreteľa, pre ktoré nemožno od verejného obstarávateľa požadovať, aby vo verejnom obstarávaní pokračoval, najmä ak sa zistilo porušenie tohto Zákona, ktoré má alebo by mohlo mať zásadný vplyv na výsledok verejného obstarávania, ak nebolo predložených viac ako dve ponuky alebo ak navrhované ceny v predložených ponukách sú vyššie ako predpokladaná hodnota.
   2. Verejný obstarávateľ je povinný bezodkladne upovedomiť všetkých uchádzačov alebo záujemcov o zrušení verejného obstarávania zákazky alebo jeho časti s uvedením dôvodu a oznámiť postup, ktorý použije pri zadávaní zákazky na pôvodný predmet zákazky.
   3. Verejný obstarávateľ v oznámení o výsledku verejného obstarávania uvedie, či zadávanie zákazky bude predmetom opätovného uverejnenia.
8. **Ochrana osobných údajov**
   1. Verejný obstarávateľ si dovoľuje upozorniť, že v priebehu predmetného verejného obstarávania dochádza k spracúvaniu osobných údajov dotknutých osôb v súlade s Nariadením Európskeho parlamentu a Rady (EÚ) 2016/679 z 27. apríla 2016 o ochrane fyzických osôb pri spracúvaní osobných údajov a o voľnom pohybe takýchto údajov, ktorým sa zrušuje smernica 95/46/ES (všeobecné nariadenie o ochrane údajov) (ďalej len „**GDPR**“) a s vybranými ustanoveniami zákona č. 18/2018 Z. z. o ochrane osobných údajov a o zmene a doplnení niektorých zákonov v znení neskorších predpisov.
   2. Verejný obstarávateľ si dovoľuje upozorniť uchádzačov, aby pri príprave ponúk a v priebehu verejného obstarávania dbali na povinnosti vyplývajúce z  GDPR.
9. **Využitie subdodávateľov**
   1. Verejný obstarávateľ vyžaduje, aby úspešný uchádzač najneskôr v rámci poskytnutia riadnej súčinnosti, v súlade s § 41 ods. 3 zákona uviedol údaje o všetkých známych subdodávateľoch v rozsahu: obchodné meno/názov, sídlo/miesto podnikania, IČO, zápis do príslušného registra, údaje o osobe oprávnenej konať za subdodávateľa v rozsahu meno a priezvisko, adresa pobytu, dátum narodenia, predmet subdodávky a podiel subdodávok vyjadrený v % z navrhovanej ponukovej ceny podľa prílohy č.X k časti B.3 týchto SP.

**Prílohy - povinné:**

Príloha č. 1 k časti A.1 - Všeobecné informácie o uchádzačovi

Príloha č. 2 k časti A.1 - Jednotný európsky dokument

Príloha č. 3 k časti A.1 - Čestné vyhlásenie podľa článku 5k Nariadenia Rady (EÚ) č. 833/2014 z 31. júla 2014 o reštriktívnych opatreniach s ohľadom na konanie Ruska, ktorým destabilizuje situáciu na Ukrajine v znení Nariadenia Rady (EÚ) č. 2025/395 z 24. februára 2025

Príloha č. 4 k časti A.1 - Vyhlásenie uchádzača

**Prílohy – nepovinné, ak sa uplatňuje:**

Príloha č. 5 k časti A.1 - Čestné vyhlásenie skupiny dodávateľov

Príloha č. 6 k časti A.1 - Plná moc pre jedného z členov skupiny dodávateľov, konajúceho za skupinu dodávateľov

Príloha č. 7 k časti A.1 - Zoznam dôverných informácií

**A.2 KritériÁ na hodnotenie ponúk a PRAVIDLÁ ich uplatnenia**

1. **Určenie kritéria**
   1. Ponuky uchádzačovsa budú vyhodnocovať v súlade s § 44 ods. 3 písm. c) ZVO na základe **najnižšej** **ceny** za celý predmet zákazky.
   2. Jediným kritériom na vyhodnotenie ponúk je navrhovaná **celková cena za celý predmet zákazky zahŕňajúca všetky náklady súvisiace s predmetom zákazky vyjadrená v eurách bez DPH.**

**2 Definícia kritéria**

2.1 **Cena za celý predmet zákazky** predstavuje celkovú cenu za dodanie tovaru, opravy bezpečnostných zariadení a za stavebné práce, ktoré uskutoční zhotoviteľ na základe plnenia predmetu zákazky v rozsahu, vyhotovení, technickej špecifikácii a parametroch v súlade s opisom predmetu zákazky uvedeným v časti B.1 Opis predmetu zákazky týchto SP a ktorá zahŕňa náklady na všetky materiály, technológie, práce, skúšky atď., ktoré sú podľa technicko-kvalitatívnych požiadaviek, technických a legislatívnych noriem nevyhnutné na zhotovenie a odovzdanie diela ako aj všetky ostatné náklady súvisiace so stavebnými prácami vrátane nákladov na dopravu a predznačenie.

2.2 Cena za celý predmet zákazky je vypočítaná a vyjadrená podľa časti B.2 Spôsob určenia ceny týchto SP.

1. **Pravidlá uplatnenia stanovených kritérií na vyhodnotenie ponúk**

3.1 Hodnotenie ponúk uchádzačov je dané pridelením príslušného poradia podľa posudzovaných údajov uvedených v jednotlivých ponukách, týkajúcich sa navrhovanej ceny za dodanie predmetu zákazky.

3.2 Poradie uchádzačov sa určí porovnaním výšky navrhnutých ponukových cien za dodanie predmetu zákazky vyjadrených v eurách, uvedených v jednotlivých ponukách uchádzačov, v zmysle určenej definície kritéria.

3.3 Úspešný uchádzač bude ten, ktorý sa podľa zostaveného poradia v zmysle stanoveného kritéria umiestni na prvom mieste.

1. **Spôsob uvedenia návrhu na plnenie**
   1. Návrh na plnenie kritérií zo strany Uchádzača bude uvedený v Prílohe č. 1 k časti A.2 Návrh na plnenie kritérií týchto SP. Uchádzač tabuľku nevypĺňa, jednotlivé hodnoty budú vyplnené automaticky, po vyplnení jednotkových cien v Prílohe č. 1 k B.2 Špecifikácia ceny k časti B.2 Spôsob určenia ceny týchto SP, na základe zabudovaného vzájomného prepojenia medzi danými prílohami.

Prílohy:

Príloha č. 1 k časti A.2 – Návrh na plnenie kritérií

**A.3 PODMIENKY ÚČASTI**

# PODMIENKY ÚČASTI VO VEREJNOM OBSTARÁVANÍ TÝKAJÚCE SA OSOBNÉHO POSTAVENIA, FINANČNÉHO A EKONOMICKÉHO POSTAVENIA, TECHNICKEJ SPÔSOBILOSTI ALEBO ODBORNEJ SPÔSOBILOSTI

**Podmienky účasti vo verejnom obstarávaní týkajúce sa osobného postavenia podľa § 32 zákona č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov (ďalej len „ZVO“)**

1. Verejného obstarávania sa môže zúčastniť len ten, kto spĺňa podmienky účasti týkajúce sa osobného postavenia podľa § 32 ods. 1 ZVO, ktorých splnenie preukazuje podľa § 32 ods. 2 ZVO v spojení s § 152 ZVO.
2. Ak uchádzač alebo záujemca má sídlo, miesto podnikania alebo obvyklý pobyt mimo územia Slovenskej republiky a štát jeho sídla, miesta podnikania alebo obvyklého pobytu nevydáva niektoré z dokladov uvedených v § 32 ods. 2 ZVO alebo nevydáva ani rovnocenné doklady, možno ich nahradiť čestným vyhlásením podľa predpisov platných v štáte jeho sídla, miesta podnikania alebo obvyklého pobytu.
3. Podľa § 32 ods.7 zákona, podmienky účasti podľa odseku 1 písm. a) musí spĺňať aj iná osoba ako osoba podľa odseku 1 písm. a), ak táto osoba má právo za ňu konať, práva spojené s rozhodovaním alebo kontrolou v hospodárskom subjekte, ktorý sa chce zúčastniť verejného obstarávania. Splnenie podmienky účasti podľa prvej vety preukazuje uchádzač alebo záujemca verejnému obstarávateľovi alebo obstarávateľovi predložením čestného vyhlásenia alebo vyhlásenia podľa odseku 5, ak právo štátu uchádzača alebo záujemcu so sídlom, miestom podnikania alebo obvyklým pobytom mimo územia Slovenskej republiky neupravuje inštitút čestného vyhlásenia, ako súčasť ponuky alebo v žiadosti o účasť. V čestnom vyhlásení alebo vyhlásení uchádzač alebo záujemca uvedie zoznam osôb podľa prvej vety.
4. Preukazovanie splnenia podmienok účasti podľa § 32 ods. 1 písm. a) ZVO v spojení s ods. 7, týkajúcej sa technickej spôsobilosti alebo odbornej spôsobilosti podľa § 34 ods. 3 ZVO inou/treťou osobou sa týka aj týchto osôb. Za iné/tretie osoby predkladajú a podpisujú čestné vyhlásenie osoby oprávnené konať v mene inej/tretej osoby.
5. Podľa § 32 ods. 8 zákona, za osobu podľa odseku 7 sa považuje osoba, ktorá má rozhodujúci vplyv na činnosť uchádzača alebo záujemcu, jeho strategické ciele alebo významné rozhodnutia prostredníctvom vlastníckeho práva, finančného podielu alebo pravidiel, ktorými sa uchádzač alebo záujemca spravuje, pričom rozhodujúcim vplyvom sa rozumie, ak iná osoba podľa odseku 7
6. vlastní väčšinu akcií alebo väčšinový obchodný podiel u uchádzača alebo záujemcu.

b) má väčšinu hlasovacích práv u uchádzača alebo záujemcu.

c) má právo vymenúvať alebo odvolávať väčšinu členov štatutárneho orgánu alebo dozorného orgánu uchádzača alebo záujemcu alebo.

d) má právo vykonávať rozhodujúci vplyv na základe dohody uzavretej s uchádzačom alebo záujemcom alebo na základe spoločenskej zmluvy, zakladateľskej listiny alebo stanov, ak to umožňuje právo štátu, ktorými sa táto osoba riadi.

1. Ak právo štátu uchádzača alebo záujemcu so sídlom, miestom podnikania alebo obvyklým pobytom mimo územia Slovenskej republiky neupravuje inštitút čestného vyhlásenia, môže ho nahradiť vyhlásením urobeným pred súdom, správnym orgánom, notárom, inou odbornou inštitúciou alebo obchodnou inštitúciou podľa predpisov platných v štáte sídla, miesta podnikania alebo obvyklého pobytu uchádzača alebo záujemcu.
2. Skupina dodávateľov preukazuje splnenie podmienok účasti týkajúcich sa osobného postavenia za každého člena skupiny osobitne. Oprávnenie dodávať tovar, uskutočňovať stavebné práce alebo poskytovať službu preukazuje člen skupiny len vo vzťahu k tej časti predmetu zákazky, ktorú má zabezpečiť.
3. Verejný obstarávateľ nie je oprávnený použiť údaje z informačných systémov verejnej správy podľa zákona č. 177/2018 Z. z. o niektorých opatreniach na znižovanie administratívnej záťaže využívaním informačných systémov verejnej správy a o zmene a doplnení niektorých zákonov (zákon proti byrokracii).
4. Hospodársky subjekt môže predbežne nahradiť doklady na preukázanie splnenia podmienok účasti Jednotným európskym dokumentom (ďalej len „**JED**“) podľa § 39 ZVO. Uchádzač vyplní časti I. až III. JED-u a môže vyplniť len oddiel α: GLOBÁLNY ÚDAJ PRE VŠETKY PODMIENKY ÚČASTI časti IV JED-u bez toho, aby musel vyplniť iné oddiely časti IV JED-u.
5. Podrobnosti k podmienkam účasti osobného postavenia a ich preukazovanie sú uvedené v § 32 ZVO.

**Podmienky účasti vo verejnom obstarávaní týkajúce sa finančného a ekonomického postavenia podľa § 33 ZVO**

Neuplatňuje sa.

**Podmienky účasti uchádzačov vo verejnom obstarávaní týkajúce sa technickej spôsobilosti alebo odbornej spôsobilosti v zmysle § 34 ZVO.**

Uchádzač v ponuke predloží nasledovné dokumenty, ktorými preukazuje technickú spôsobilosť alebo odbornú spôsobilosť:

* + - 1. **podľa § 34 ods. 1 písm. a) ZVO:**

Zoznam dodávok tovaru rovnakého alebo podobného charakteru ako je predmet zákazky, za predchádzajúce tri roky **od vyhlásenia verejného obstarávania** (ďalej len „**rozhodné obdobie**“) s uvedením cien, lehôt dodania a odberateľov; dokladom je referencia, ak odberateľom bol verejný obstarávateľ alebo obstarávateľ podľa ZVO.

* + - 1. **podľa § 34 ods. 1 písm. d) v nadväznosti na § 35 ZVO :**

Opisom technického vybavenia, študijných a výskumných zariadení a opatrení použitých uchádzačom alebo záujemcom na zabezpečenie kvality. Zabezpečenie kvality preukáže predložením certifikátu systému manažérstva kvality vydaného nezávislou inštitúciou, ktorým sa potvrdzuje splnenie požiadaviek technických noriem na systém manažérstva kvality

Podmienky jeho predloženia sú bližšie stanovené v časti: Minimálna požadovaná úroveň štandardov, bod 2.

* + - 1. **podľa § 34 ods. 1 písm. m) ZVO:**

Ak ide o tovar, ktorý sa má dodať:

1. vzorkami, opismi alebo fotografiami, ktorých pravosť musí byť overená, ak to verejný obstarávateľ alebo obstarávateľ vyžaduje, alebo
2. certifikátmi alebo potvrdeniami s jasne identifikovanými odkazmi na technické špecifikácie alebo technické normy vzťahujúce sa na tovar, vydanými orgánmi kontroly kvality alebo určenými orgánmi s právomocou posudzovať zhodu.
3. Ak uchádzač preukazuje technickú spôsobilosť alebo odbornú spôsobilosť v zmysle § 34 ods. 3 ZVO, preukazuje túto skutočnosť písomnou zmluvou, uzavretou s osobou, ktorej technickými a odbornými kapacitami mieni preukázať svoju technickú spôsobilosť, z ktorej musí vyplývať záväzok osoby, že poskytne svoje kapacity počas celého trvania zmluvného vzťahu a zároveň musí spĺňať všetky ostatné požiadavky uvedené v ustanovení § 34 ods. 3 ZVO.
4. Skupina dodávateľov preukazuje splnenie podmienok účasti týkajúcich sa technickej spôsobilosti alebo odbornej spôsobilosti spoločne.
5. Hospodársky subjekt môže predbežne nahradiť doklady na preukázanie splnenia podmienok účasti JED-om podľa § 39 ZVO. Uchádzač vyplní časti I. až III. JED-u a môže vyplniť len oddiel alpha: GLOBÁLNY ÚDAJ PRE VŠETKY PODMIENKY ÚČASTI časti IV JED-u bez toho, aby musel vyplniť iné oddiely časti IV JED-u.

**Minimálna požadovaná úroveň štandardu:**

**Technická spôsobilosť alebo odborná spôsobilosť, bod 1.:**

Pre účely splnenia tejto podmienky uchádzač preukáže, že v rozhodnom období:

1. uskutočnil aspoň jednu zákazku, súčasťou ktorej bola dodávka tlmičov nárazu s nákladmi najmenej vo výške 100.000,00 (slovom: stotisíc) eur bez DPH,
2. celkové náklady ostatných uskutočnených zákaziek obdobného charakteru a rozsahu, súčasťou ktorých bola dodávka tlmičov nárazu daných do užívania, sú najmenej vo výške  300.000,00 (slovom: tristotisíc) eur bez DPH.

Poznámka: pod zákazkami obdobného charakteru sa rozumie: dodávka tlmičov nárazu v podobnom rozsahu a technickej zložitosti ako je predmet zákazky.

V prípade dodaného tovaru, ktorého začiatok alebo koniec nespadá do rozhodného obdobia, bude uchádzačovi započítaná pre splnenie podmienky podľa bodu 1. len výška nákladov dodaného tovaru spadajúceho do rozhodného obdobia.

V zozname dodaného tovaru uchádzač uvedie názov/obchodné meno zmluvného partnera, adresu jeho sídla/miesta podnikania, názov dodaného tovaru, jeho stručný opis, cenu a údaje na kontaktnú osobu zmluvného partnera (odberateľa), ktorému službu poskytol.

**V prípade dokladov**, ktoré sú vyjadrené **v inej mene ako Euro**, je potrebné na prepočítanie tejto meny na euro použiť kurz Európskej centrálnej banky (ECB), resp. kurz Národnej banky Slovenska, ak ECB nestanovuje daný kurz, aktuálny v posledný deň príslušného kalendárneho roku, v ktorom došlo ku skutočnosti, rozhodujúcej pre preukázanie splnenia predmetnej podmienky účasti, t. j. v ktorom sa referencia realizovala. Doklady, ktorými uchádzač preukazuje splnenie podmienok účasti, ktoré sú vyjadrené v inej mene ako Euro, uchádzač predloží v pôvodnej mene a v mene Euro, s uvedením hodnoty kurzu, na základe ktorého došlo k ním vykonanému prepočtu.

**Technická a odborná spôsobilosť, bod 2.:**

Uchádzač k splneniu podmienok účasti predloží platný certifikát systému manažérstva kvality vo vzťahu k predmetu zákazky v zmysle požiadaviek EN ISO 9001, respektíve ekvivalent, vydaný nezávislou inštitúciou, ktorým sa potvrdzuje splnenie požiadaviek noriem na systém manažérstva kvality. Verejný obstarávateľ uzná ako rovnocenný certifikát systému manažérstva kvality vydaný príslušným orgánom členského štátu. Ak uchádzač objektívne nemal možnosť získať príslušný certifikát v určených lehotách, verejný obstarávateľ prijme aj iné doklady o rovnocenných opatreniach na zabezpečenie systému manažérstva kvality predložené uchádzačom, ktorým preukáže, že ním navrhované opatrenia na zabezpečenie systému manažérstva kvality sú v súlade s požadovanými slovenskými technickými normami na systém manažérstva kvality.

**Technická a odborná spôsobilosť, bod 3.:**

Pre účely splnenia tejto podmienky uchádzač predloží:

* 1. Doklad, ktorým preukáže požadované technické parametre podľa EN 1317-5, predložením platného európskeho certifikátu zhody na každý tlmič nárazu podľa úrovne zachytenia. Ak je uvedený doklad vydaný mimo SR, uchádzač predloží doklad v pôvodnom jazyku a úradným prekladom do slovenského jazyka okrem dokladov predložených v českom jazyku.
  2. Platný certifikát zhody na dopravné značenie č. 706, pozinkovaný plech a retroreflexná fólia tr. 3.
  3. Uchádzač, ktorý nie je priamo výrobcom bezpečnostného zariadenia (ďalej len „**BZ**“) predloží doklad od výrobcu/distribútora výrobcu resp. doklad potvrdený výrobcom/distribútorom výrobcu, z ktorého bude vyplývať záväzok výrobcu/distribútora dodávať uchádzačovi BZ; spolu s týmto dokladom uchádzač zároveň predloží aj doklad od výrobcu resp. doklad potvrdený výrobcom, z ktorého bude vyplývať oprávnenie uchádzača dodávať toto BZ priamo, či prostredníctvom distribútora a realizovať opravy predmetného BZ.

Na tieto účely uchádzač predloží originály alebo overené kópie dokladov, z ktorých budú jasne vyplývať záväzky vyžadované na základe bodu 3.3.

Verejný obstarávateľ príjme aj iný obsahom a rozsahom rovnocenný doklad vydaný príslušnou inštitúciou v inom členskom štáte Európskej únie, predložený uchádzačom preukazujúci požadovanú skutočnosť.

Príloha č. 1 k časti A.3 - Čestné vyhlásenie uchádzača podľa § 32 ods. 7. zákona o verejnom obstarávaní

# B.1 OPIS PREDMETU ZÁKAZKY

1. **predmet zákazky**

Predmetom zákazky je nákup a výmena, resp. oprava záchytných bezpečnostných zariadení SMA na pozemných komunikáciách vo vlastníctve, resp. správe Národnej diaľničnej spoločnosti, a.s..

Rozsah, počet,  druh požadovaných prác a materiálu a konkrétny termín dodania predmetu zákazky na jednotlivé dodávky a/alebo práce, ako aj konkrétne vymedzený úsek pozemnej komunikácie budú upresňované priebežne formou objednávok verejného obstarávateľa vystavených oprávnenou osobou v zmysle jednotkových cien podľa  **prílohy č. 2** k časti B2 týchto súťažných podkladov.

1. **miesto dodania predmetu zákazky**

Miestom dodania predmetu zákazky sú diaľnice, rýchlostné cesty a cesty vo vlastníctve a správe NDS uvedené v nasledujúcej tabuľke. Presná lokalizácia dodania predmetu zákazky bude upresnená v samostatných objednávkach.

**Zákazka zahŕňa nasledovné úseky komunikácií:**

|  |  |  |
| --- | --- | --- |
| **Kom.** | **Úseky** | **SSÚD/SSÚR** |
| D1 | Bratislava - Trnava - Piešťany - Horná Streda | SSÚD 2, SSÚD 3 |
| D2 | Čunovo - Bratislava - Malacky – Brodské | SSÚD 2, SSÚD 1 |
| D4 | Križovatka Stupava D2xD4, Jarovce – hr. priechod SR/A | SSÚD 2, SSÚD 1 |
| R1 | Trnava - Sereď - Galanta – Nitra, Západ | SSÚR 1 |
| R1A | Nitra, Západ - Nitra, Zobor | SSÚR 1 |
| D1 | Bratislava - Trnava - Piešťany - Horná Streda | SSÚD 2, SSÚD 3 |
| D2 | Čunovo - Bratislava - Malacky – Brodské | SSÚD 2, SSÚD 1 |
| D4 | Križovatka Stupava D2xD4, Jarovce – hr. priechod SR/A | SSÚD 2, SSÚD 1 |
| R1 | Trnava - Sereď - Galanta – Nitra, Západ | SSÚR 1 |
| R1A | Nitra, Západ - Nitra, Zobor | SSÚR 1 |
| D1 | Horná Streda - Trenčín - Ilava - Považská Bystrica - Hričovské Podhradie - Lietavská Lúčka, Dubná Skala - Turany, Ivachnová - Važec | SSÚD 4, SSÚD 5, SSÚD 8 |
| R1 | Hronský Beňadik – Lehôtka pod Brehmi - Žiar nad Hronom – Zvolen – Banská Bystrica | SSÚR 2, SSÚR 3 |
| R2 | Žiar nad Hronom obchvat, Ruskovce - Pravotice, Budča - Zvolen - Pstruša - Kriváň, Mýtna – Lovinobaňa, Tomášovce, Tornaľa obchvat, Figa obchvat, Ožďany obchvat | SSÚR 2, SSÚD 4, SSÚR 3, SSÚR 7 |
| R3 | Oravský Podzámok – Horná Lehota, Trstená-obchvat, H. Štubňa | SSÚD 8, SSÚR 3 |
| R6, I/49A | Privádzač Púchov, Dolné Kočkovce - Púchov | SSÚD 5 |
| I/64B | Privádzač Lietavská Lúčka | SSÚD 5 |
| I/65, I/16 | Olichov, Budča - Pustý hrad | SSÚR 2 |
| I/9 | Trenčín - Drietoma, Drietoma - Starý Hrozenkov | SSÚD 4 |
| I/11, I/11A | Budatín - Žilina - Brodno, Kys. Lieskovec - Oščadnica - Čadca, Bukov | SSÚR 6 |
| D3 | Hr. Podhradie - Žilina-Brodno, Čadca, Bukov - Svrčinovec - Skalité - št. hr. SK/PL | SSÚR 6 |

1. **Požiadavky na realizáciu predmetu zákazky:**
   1. **Všeobecne**:

Plnenie predmetu zákazky požadujeme v zmysle STN 73 6101, STN EN 1317-1, STN EN 1317-2, STN EN 1317-3, STN EN 1317-4 a STN EN 1317-5, TP 065 Tlmiče nárazov, TKP10 Záchytné bezpečnostné zariadenia, zákona č. 8/2009 Z.z. o cestnej premávke a o zmene a doplnení niektorých zákonov v znení neskorších predpisov (ďalej len „**zákon o cestnej premávke**“).

Verejný obstarávateľ požaduje dopravné značenie vyhotoviť s technickými požiadavkami v zmysle ***STN 01 8020.***

* 1. **Technicko-kvalitatívne požiadavky na bezpečnostné zariadenie** (ďalej len„**BZ**“, alebo„**tlmič**“)

Každý typ tlmiča musí byť ľahko prepojiteľný s jestvujúcimi zvodidlami. Pri inštalácii je potrebné minimalizovať zásah do prevádzkovanej vozovky, platí to aj pre inštalovaný tlmič nárazu na moste ako aj mimo neho. V prípade kotvenia tlmiča na moste požadujeme, aby veľkosť použitého kotvenia (dĺžka kotvy) nezasahovala do hydroizolácie mosta.

Každý tlmič musí mať certifikát s jasne identifikovanými odkazmi na technické špecifikácie alebo technické normy, vydaný orgánmi kontroly kvality alebo určený orgánmi s právomocou posudzovať zhodu.

Použité BZ bude spĺňať požadovanú úroveň zachytenia.

Oceľové súčasti BZ musia zodpovedať základným ustanoveniam TKP 20 Oceľové konštrukcie.

Protikorózna ochrana oceľových prvkov BZ musí vyhovovať požiadavkám TP 068 Protikorózna ochrana oceľových konštrukcií mostov.

* 1. **Dopravné zabezpečenie pracovného miesta realizácie BZ**

Vykonáva príslušné stredisko správy a údržby diaľnic (ďalej len „**SSÚD**“) alebo stredisko správy a údržby rýchlostných ciest (ďalej len „**SSÚR**“) a zabezpečí potrebnú súčinnosť počas realizácie prác.

* 1. **Požiadavky na realizáciu**
     1. Požadované práce bude realizovať zhotoviteľ oprávnený na túto činnosť, práce budú realizované zaškolenými a poučenými pracovníkmi v zmysle platných právnych predpisov, technických noriem a podmienok tejto Dohody.
     2. Zhotoviteľ sa bude riadiť východiskovými podkladmi verejného obstarávateľa, jeho pokynmi, zápismi a dohodami oprávnených zamestnancov zmluvných strán a rozhodnutiami a vyjadreniami dotknutých orgánov štátnej a verejnej správy.
     3. Presný rozsah, množstvo a druh požadovaných prác a materiálu, ktoré je potrebné vykonať a dodať spolu s termínom realizácie, ako aj konkrétne vymedzený úsek pozemnej komunikácie, na ktorom je potrebné realizáciu diela vykonať, budú upresňované priebežne pre každý jednotlivý prípad v čiastkových objednávkach vystavených verejným obstarávateľom.
     4. Z dôvodu potreby identifikácie rozsahu prác a dodávok materiálu bude podľa potreby vopred vykonaná obhliadka poškodeného záchytného bezpečnostného zariadenia s popisom poškodených častí, pričom k popisu je potrebné priložiť aj fotodokumentáciu konkrétnych poškodených častí. Na základe výsledkov obhliadky zhotoviteľ predloží zoznam materiálu a prác potrebných na vykonanie samostatného diela, ktorý poslúži ako podklad pre vystavenie čiastkovej objednávky verejným obstarávateľom, uvedie zodpovedného zástupcu zhotoviteľa za organizáciu prác podľa bodu 3.4.9 časti B1 Opis predmetu zákazky týchto SP a stanoví predpokladaný termín nástupu na vykonávanie diela.
     5. Pred realizáciou plnenia (vykonania opravy poškodeného záchytného bezpečnostného zariadenia) je zhotoviteľ povinný si dohodnúť presný termín opravy s vedúcim príslušného SSÚD alebo SSÚR. Kontaktné údaje vedúceho SSÚD/SSÚR budú uvedené vždy v čiastkovej objednávke.
     6. Začiatok a ukončenie prác ohlási zhotoviteľ poverenej osobe na príslušnom SSÚD, resp. SSÚR.
     7. Zhotoviteľ je povinný organizovať práce tak, aby neohrozil bezpečnosť iných účastníkov cestnej premávky a nepoškodil majetok NDS.
     8. Zhotoviteľ zabezpečí pri plnení Dohody bezpečnosť cestnej premávky a dodržiavanie pravidiel cestnej premávky svojich pracovníkov pri práci v súlade s ustanoveniami zákona o cestnej premávke.
     9. Za organizáciu prác zodpovedá zástupca zhotoviteľa poverený riadením prác.
     10. Pracovníci zhotoviteľa sa budú pohybovať len vo vymedzených priestoroch, budú dbať na svoju bezpečnosť, pričom neohrozia bezpečnosť iných osôb ani majetok NDS.
     11. Zhotoviteľ zodpovedá za poriadok a čistotu na mieste plnenia a je povinný odstraňovať na vlastné náklady odpady a nečistoty, ktoré produkuje pri svojej činnosti.
     12. Objednávateľ v súlade s ustanovením § 2 vyhlášky MŽR SR č. 344/2022 Z.z. určuje nasledujúce podmienky o fyzickom nakladaní so stavebnými odpadmi alebo odpadmi z demolácií: Pri realizácii diela vzniknú nasledujúce druhy stavebného odpadu:

|  |  |  |  |
| --- | --- | --- | --- |
|  | číslo | názov | kategória |
| (i) | 17 04 05 | železo a oceľ | O |
| (ii) | 17 09 03 | iné odpady zo stavieb a demolácií vrátane zmiešaných odpadov obsahujúce nebezpečné látky | N |

(i) Zhotoviteľ bude ako držiteľ odpadu nakladať s odpadom uvedeným v tomto bode, písm. (i) nasledovným spôsobom: Po demontáži oceľových častí poškodeného tlmiča bude tento druh odpadu zhotoviteľom prepravený do miesta ním určeného, kde bude odovzdaný osobe oprávnenej nakladať s odpadmi podľa zákona č. 79/2015 Z. z. o odpadoch a o zmene a doplnení niektorých zákonov v znení neskorších predpisov (ďalej iba „**zákon o odpadoch**“), ktorá tento druh odpadu odoberie („vykúpi“) za dohodnutú cenu a zabezpečí jeho recykláciu. Zisk z takto odobratého odpadu patrí objednávateľovi.

(ii) Zhotoviteľ bude ako držiteľ odpadu nakladať s odpadom uvedeným v tomto bode, písm. (ii) nasledovným spôsobom: Po odstránení poškodenej základovej platne pod tlmičom bude tento druh odpadu zhotoviteľom prepravený do miesta ním určeného, kde bude odovzdaný osobe oprávnenej nakladať s odpadmi podľa zákona o odpadoch, ktorá zabezpečí zneškodnenie tohto druhu odpadu uložením na skládku nebezpečných odpadov. Náklady na zneškodnenie tohto druhu odpadu hradí zhotoviteľ.

* + 1. Plnenie z Dohody vykonáva zhotoviteľ s vhodným strojovým vybavením a v kvalite zodpovedajúcej príslušným normám.
    2. Predmet zákazky bude vykonávaný postupne na základe samostatných čiastkových objednávok.
    3. Odovzdanie staveniska pre vykonanie opravy, poučenie o BOZP, potvrdzovanie vykonaných opráv a rekapitulácie výmer bude zabezpečovať príslušné SSÚD/SSÚR zápisom do stavebného denníka.
    4. Pred začatímvykonávania samostatného diela zhotoviteľ oznámi elektronicky objednávateľovi (vedúci SSÚD/SSÚR, vedúci odboru 40600, vedúci oddelenia 40601 a zadávateľ objednávky)začatie prác minimálne 48 hodín vopred z dôvodu zosúladenia s výkonom prác príslušné SSÚD/SSÚR.
  1. **Objednanie predmetu zákazky**

Čiastkové objednávky sú oprávnené vystavovať osoby oprávnené konať v technických veciach Dohody.

* 1. **Preberanie predmetu zákazky**

a) Preberacieho konania opravy BZ sa za verejného obstarávateľa ako objednávateľa zúčastní osoba oprávnená za SSÚD, resp. SSÚR, a osoba oprávnená rokovať a konať vo veciach technických.

b) Oprávnená osoba za SSÚD/SSÚR vykoná fyzickú obhliadku za účelom kontroly skutočne vykonaných prác a spôsobu osadenia BZ.

c) O odovzdaní a prevzatí samostatného diela spíšu zmluvné strany Odovzdávací - preberací protokol o odovzdaní a prevzatí samostatného diela.

d) K preberaniu prác je potrebné zo strany zhotoviteľa predložiť objednávateľovi nasledovné doklady:

* Stavebný denník, potvrdený osobami oprávnenými konať za objednávateľa (osoba oprávnená za SSÚD/SSÚR) s odsúhlasením rekapitulácie výmer
* Rekapitulácia prác uvedená v stavebnom denníku
* Súpis skutočne vykonaných prác
* Fotodokumentácia zobrazujúca stav po vykonaní diela
* Doklad preukazujúci ekologickú likvidáciu/zhodnotenie odpadu
* Odovzdávajúci – preberací protokol

# B.2 SPÔSOB URČENIA CENY

1. Cena bude stanovená dohodou zmluvných strán podľa zákona č. 18/1996 Z. z. o cenách (ďalej len „**zákon o cenách**“)a vyhlášky MF SR č. 87/1996 Z. z., ktorou sa vykonáva zákon o cenách.
2. Celková cena bude predstavovať náklady na všetky materiály, technológie, práce, skúšky atď., ktoré sú podľa zadávacej dokumentácie, technicko-kvalitatívnych podmienok, technických noriem a všeobecne záväzných právnych predpisov nevyhnutné na zhotovenie diela a jeho uvedenie do prevádzky. Celková cena je tvorená ako súčet súčinov jednotkovej ceny v € bez DPH a predpokladaného množstva.
3. Uchádzač vyplní všetky jednotkové ceny v eurách (€, alebo EUR) bez DPH maximálne na dve desatinné miesta pre všetky položky uvedené v Prílohe č. 1 k časti B2 SP– Špecifikácia ceny. Do Prílohy č.2 k časti B2 SP- Jednotkové ceny (zároveň Príloha č. 2 k Rámcovej Dohode) sa ceny preklopia automaticky. **Uchádzač vyplňuje len žltou farbou označené bunky**. Do ostatných buniek nesmie zasahovať. Cena sa vyplňuje bez medzier pri tisícoch. Ceny predloží vo formáte PDF podpísané zodpovednou osobou a vo formáte \*xls/\*xlsx a zodpovedá za to, že ceny v elektronickej a tlačenej forme sa zhodujú.
4. Uchádzač je povinný **oceniť všetky položky**, ktoré sú uvedené v Prílohe č.1 k časti B2 týchto súťažných dokladov označené na ocenenie **primeranou cenou**.
5. Prijaté jednotkové ceny budú záväzne stanovené v súlade s ponukou uchádzača do verejného obstarávania. Budú pevné a nemenné počas trvania Dohody. Pokrývajú všetky zmluvné záväzky a všetky náležitosti nevyhnutné na riadne vykonanie a odovzdanie diela v rozsahu podľa týchto SP.
6. Predpokladanú hodnotu zákazky uvedenú v Oznámení, verejný obstarávateľ považuje za finančný limit a okolnosť dôležitú pre plnenie Dohody.
7. Uchádzač bude akceptovať zníženie celkovej ceny aj v prípade, že časť predmetu zákazky sa na podnet verejného obstarávateľa nebude realizovať.
8. Na požiadanie objednávateľa uchádzač spracuje a predloží kalkulácie jednotkových cien vybraných stavebných prác, spolu s kalkulačným vzorcom, ktorý použil pre prípravu ponuky.
9. Je výhradnou povinnosťou záujemcu, aby si dôsledne preštudoval súťažné podklady, projektovú dokumentáciu poskytnutú na vypracovanie ponuky a všetky vysvetlenia/doplnenia k súťažným podkladom poskytnuté v priebehu súťaže a taktiež, aby si obstaral spoľahlivé informácie súvisiace s akýmikoľvek a všetkými podmienkami a záväzkami, ktoré môžu akýmkoľvek spôsobom ovplyvniť cenu a charakter ponuky alebo realizáciu diela. Navrhovaná cena musí byť stanovená podľa platných predpisov a ocenenej špecifikácie ceny. Ponukovú cenu uchádzač musí zosúladiť s písomnou aj výkresovou časťou súťažných podkladov.

**V prípade, že uchádzač bude úspešný, nebude akceptovaný žiadny nárok uchádzača na** zmenu ponukovej ceny z dôvodu chýb a opomenutí jeho vyššie uvedených povinností.

1. V prípade zmeny zdroja nákupu alebo dodávateľa ktoréhokoľvek materiálu nebude dôvod na zmenu jednotkovej ceny.

**Ocenenie pri zmenách po podpise Rámcovej dohody v prípade nepredvídateľných okolností:**

Pre ocenenie nových položiek stavebných prác a položiek materiálov (tovar), pre ktoré neboli dohodnuté zmluvné jednotkové ceny predloží zhotoviteľ cenové kalkulácie aj s podkladmi pre ich výpočet. Zhotoviteľ predloží databázu oceňovaných podkladov spracovanú najneskôr ku dňu vypracovania novej jednotkovej ceny. Kalkulačný vzorec použitý pre kalkulovanie a databázy oceňovaných podkladov budú spracované v strojnopočítačovej metóde EXCEL, ktoré predloží zhotoviteľ objednávateľovi.

1. Pri tvorbe jednotkovej ceny sú nasledovné možnosti:

a) jednotková cena je vytvorená z pôvodnej položky (uvedenej v Rámcovej dohode) zámenou len niektorej jej časti, napr. zámenou materiálu, strojov atď.

b) jednotková cena je vytvorená matematickou metódou interpolácie alebo extrapolácie, (použiť hlavne pre položky oceňujúce vrstvy, kde hrúbka je určujúci prvok)

c) jednotková cena je vytvorená ako nová, bez možnosti použitia bodov a), b).

1. Podkladom pre vytvorenie a odsúhlasenie novej jednotkovej ceny bude cenová agenda, predložená zhotoviteľom a ktorá obsahuje:
2. **kalkulačný vzorec** - pre tvorbu jednotkových cien stavebných prác vykonávaných vlastnými kapacitami musí byť použitý kalkulačný vzorec stanovený obstarávateľom nasledovne:

Jednotková cena = priame náklady (PN-materiál, mzdy, stroje, doprava)+ režijné náklady (R) vo výške 13,2% z PN + zisk vo výške 2,6% (z PN +R)

b) **ocenenie materiálov** - preukázané cez cenové doklady (faktúry, cenové ponuky a podobne).

c) **databázy oceňovaných nástrojov** –strojov a mechanizmov, dopravy, ľudskej práce; tarify a sadzby - databázy budú spracované vo formáte \*.xls, alebo \*.xlsx a 1x predložené v \*.pdf v slovenskom jazyku potvrdené oprávnenou osobou.

d) **cenový dopad na stavbu** – vypracovaný na základe požadovaných jednotkových cien schválený zodpovednými pracovníkmi NDS a.s.

e) **kompletné definovanie položky**, ktoré pozostáva z čísla , názvu, mernej jednotky (podľa triednika TSP) a kalkulácie jednotkovej ceny (podľa predloženého rozboru ekonomickej oprávnenosti nákladov)

f) **podrobný popis položky a rozbor spotreby** (množstvo práce, materiálov, druhovosti a nasadenia strojov a dopravy, ktorý je podkladom pre kalkuláciu ekonomicky oprávnených nákladov) **odsúhlasený zodpovednými pracovníkmi NDS a.s.**

Na stavebné práce, ktoré Zhotoviteľ bude vykonávať formou subdodávky mu budú priznané ekonomicky oprávnené náklady (cenové ponuky, faktúry a iné) a náklady na koordinačnú činnosť cez hodinovú sadzbu a počet hodín, ale max. do výšky 3,9% z ceny subdodávky. Počet hodín bude preukázaný cez zápisnice, stavebný denník, atď. s podrobným popisom činnosti. Pri prácach, ktoré Zhotoviteľ zabezpečuje subdodávateľom, si Objednávateľ vyhradzuje právo požiadať Zhotoviteľa o predloženie podrobnej kalkulácie subdodávateľa, ktorá bude spracovaná v zmysle zákona č. 18/1996 Z.z. o cenách v znení neskorších predpisov v režime ekonomicky oprávnených nákladov a Zhotoviteľ je povinný ich Objednávateľovi predložiť. Spôsob výberu podzhotoviteľa bude vydokladovaný minimálne 3 cenovými ponukami.

Všeobecná položka činnostná

V prípade zmeny Všeobecnej položky činnostnej Zhotoviteľ preukáže ekonomicky oprávnené náklady cez cenové doklady (napr. faktúra) a koordinačnú činnosť cez hodinovú zúčtovaciu sadzbu a počet hodín, ale max. do výšky 3,9% z predložených nákladov. Počet hodín bude preukázaný cez zápisnice, stavebný denník, atď. s podrobným popisom činnosti.

Položka finančná

Ak sa jedná o všeobecnú položku finančnú, Zhotoviteľ má nárok len na ekonomicky oprávnené náklady preukázané cez cenové doklady (napr. zmluva o poistení stavby, faktúra za poplatky) bez koordinačnej činnosti. Koordinačnou činnosťou sa rozumie pokrytie nákladov zhotoviteľa potrebných na koordináciu s ostatnými zúčastnenými na stavbe, zabezpečenie všetkých opatrení nevyhnutných k plneniu harmonogramu.

Prílohy k časti B.2

Príloha č.1 – Špecifikácia ceny

Príloha č.2 – Jednotkové ceny *(zároveň Príloha č. 2 k Rámcovej dohode)*

# B.3 OBCHODNÉ PODMIENKY plneNIA PREDMETU ZÁKAZKY

Uchádzač predloží návrh zmluvy podľa Obchodného zákonníka, v zmysle podmienok súťaže (podpísaný uchádzačom, jeho štatutárnym orgánom, alebo členom štatutárneho orgánu alebo iným zástupcom uchádzača, ktorý je oprávnený konať v mene uchádzača v záväzkových vzťahoch), v ktorom budú uvedené nasledovné údaje:

**Rámcová dohoda**

**číslo objednávateľa: ZM/**

**číslo zhotoviteľa:**

**Nákup a výmena záchytných bezpečnostných zariadení SMA na pozemných komunikáciách vo vlastníctve, resp. v správe Národnej diaľničnej spoločnosti a.s.**

uzatvorená podľa § 83 zákona č. 343/2015 Z. z. o verejnom obstarávaní

a o zmene a doplnení niektorých zákonov v znení neskorších predpisov a § 536 a nasl. zákona č. 513/1991 Zb. Obchodný zákonník v znení neskorších predpisov(ďalej len **„Obchodný zákonník“**)

(ďalej len „**Rámcová dohoda**“)

medzi zmluvnými stranami

1. **Objednávateľ**

Obchodné meno: **Národná diaľničná spoločnosť, a.s.**

Sídlo: Dúbravská cesta 14, 841 04 Bratislava

Právna forma: akciová spoločnosť zapísaná v Obchodnom registri Mestského súdu   
Bratislava III, oddiel: Sa, vložka č.: 3518/B

Štatutárny orgán: predstavenstvo, v mene ktorého koná:

Ing. Filip Macháček, predseda predstavenstva a generálny riaditeľ

PhDr. Rastislav Droppa, podpredseda predstavenstva

IČO: 35 919 001

DIČ: 202 193 7775

IČ DPH: SK 202 193 7775

Bankové spojenie: Štátna pokladnica

IBAN: SK95 8180 0000 0070 0069 4593

SWIFT kód: SPSRSKBA

Tel./Fax: 02/5831 1111, 02/5831 1701

(ďalej len „**objednávateľ**“)

a

**2. Zhotoviteľ**

Obchodné meno: [doplniť]

Sídlo: [doplniť]

Právna forma: [doplniť]

Štatutárny orgán: [doplniť]

Osoby oprávnené rokovať a konať:

- vo veciach zmluvných – [doplniť]

- vo veciach technických – [doplniť]

- vo veciach cenových- [doplniť]

IČO: [doplniť]

DIČ: [doplniť]

IČ DPH: [doplniť]

Bankové spojenie: [doplniť]

IBAN: [doplniť]

BIC/SWIFT kód: [doplniť]

Tel./Fax: [doplniť]

(ďalej len „**zhotoviteľ**“)

(objednávateľ a zhotoviteľ ďalej spolu aj ako „**zmluvné strany**“ alebo každý samostatne ako „**zmluvná strana**“)

**Článok 1**

**Predmet Rámcovej dohody**

1. Predmetom Rámcovej dohody je záväzok zhotoviteľa vykonávať pre objednávateľa dielo   
   Nákup a výmena, resp. oprava záchytných bezpečnostných zariadení SMA na pozemných komunikáciách vo vlastníctve, resp. v správe Národnej diaľničnej spoločnosti a.s.(ďalej spolu len „**dielo**“; záchytné bezpečnostné zariadenia, tlmiče nárazu SMA ďalej aj ako „**BZ**“) v súlade so súťažnými podkladmi, touto Rámcovou dohodou, písomnými objednávkami objednávateľa a technicko-kvalitatívnymi podmienkami pre záchytné bezpečnostné zariadenia stanovenými Ministerstvom dopravy SR (ďalej len „**TKP**“) a technickými predpismi pre tlmiče nárazov stanovenými pre dielo Ministerstvom dopravy SR (ďalej len „**TP**“) a záväzok objednávateľa zaplatiť zhotoviteľovi cenu za jeho vykonanie podľa článku 5 tejto Rámcovej dohody. Realizácia diela je verejnou prácou podľa zákona č. 254/1998 Z.z. o verejných prácach v znení neskorších predpisov.
2. Realizáciou diela, resp. vykonávaním diela, sa na účely tejto Rámcovej dohody rozumie odstránenie deformácie BZ a/alebo výmena častí BZ po čiastočnej deformácii BZ, resp. výmena BZ pri celkovej deformácii BZ, prípadne iné súvisiace práce potrebné na vykonanie diela (ďalej spolu aj ako „**práce**“) a s tým súvisiace dodanie materiálu potrebného na realizáciu prác (ďalej aj ako „**materiál**“), pričom rámec prác a materiálu potrebných na realizáciu diela je bližšie stanovený v cenovej časti SP, ktorá ako Príloha č. 2 tvorí neoddeliteľnú súčasť tejto Rámcovej dohody (ďalej ako „**realizácia diela**“ alebo „**vykonávanie diela**“). Výmenou BZ podľa predchádzajúcej vety sa rozumie nahradenie poškodenej časti BZ resp. celého poškodeného BZ za nepoškodenú alebo novú časť BZ resp. celé nové BZ (v závislosti od rozsahu poškodenia BZ, potreby výmeny a požiadavky objednávateľa), vrátane dodania a montáže nepoškodených alebo nových častí BZ resp. celých nových BZ ako aj demontáže a odvozu poškodených častí BZ, resp. celého poškodeného BZ (ďalej aj ako „**výmena BZ**“).
3. Špecifikácia diela je uvedená v časti B.1 súťažných podkladov, ktorá tvorí neoddeliteľnú súčasť tejto Rámcovej dohody ako Príloha č. 1 „Opis predmetu zákazky“. Rozsah diela - predpokladané výmery materiálu a prác – sú uvedené v časti B.2 súťažných podkladov ako Príloha č. 1 – Špecifikácia ceny, pričom uvedené výmery nie sú záväzné pre plnenie Rámcovej dohody, t.j. zhotoviteľ sa zaväzuje dielo vykonať v rozsahu a spôsobom v súlade s bodom 1.4 tohto článku Rámcovej dohody.
4. Špecifikácia konkrétneho druhu a rozsahu realizácie, konkrétne miesto plnenia, termín plnenia a ďalšie podmienky realizácie diela budú uvedené v jednotlivých písomných objednávkach vystavených objednávateľom počas trvania Rámcovej dohody. Na účely tejto Rámcovej dohody je každé plnenie podľa konkrétnej objednávky posudzované ako samostatné dielo (ďalej aj „**samostatné dielo**“). Samostatné dielo je výsledkom čiastkového zmluvného vzťahu medzi zmluvnými stranami, ktorý je založený objednávkou podľa ustanovení tejto Rámcovej dohody. Na každé samostatné dielo sa vzťahujú TKP a TP účinné v čase vystavenia príslušnej objednávky.
5. Ak sa pri realizácii samostatného diela vyskytne požiadavka naviac prác a/alebo požiadavka dodania ďalšieho materiálu špecifikovaných v Prílohe č. 2 tejto Rámcovej dohody oproti objednávke (ďalej spolu ako „naviac práce“), a/alebo požiadavka nových prác alebo nového materiálu, ktoré nie sú špecifikované v Prílohe č. 2 tejto Rámcovej dohody oproti objednávke (ďalej spolu ako „nové práce“), akákoľvek takáto zmena rozsahu samostatného diela musí byť písomne odsúhlasená objednávateľom formou zápisu v stavebnom denníku. V prípade potreby naviac prác podľa tohto bodu sa následne zmluvné strany zaväzujú začať rokovanie o doobjednaní naviac prác. Ak sa zmluvné strany dohodnú na naviac prácach, objednávateľ je povinný doručiť zhotoviteľovi „doobjednávku“ k príslušnej objednávke. Na doobjednávku sa primerane vzťahujú ustanovenia o objednávke podľa článku 3 tejto Rámcovej dohody, vrátane povinnosti zhotoviteľa potvrdiť doobjednávku. Zmenu obsahu predmetu plnenia, ktorá spočíva vo vykonaní nových prác, je možné vykonať buď uzatvorením dodatku k Rámcovej dohode alebo zadaním novej zákazky postupom zadávania zákazky podľa zákona 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov (ďalej len „**ZVO**“).

**Článok 2**

**Osoby oprávnené konať v mene objednávateľa**

1. Objednávky a doobjednávky podľa tejto Rámcovej dohody je za objednávateľa oprávnený podpisovať prevádzkový riaditeľ objednávateľa.
2. Osobami oprávnenými konať v mene objednávateľa za účelom samotného plnenia tejto Rámcovej dohody, a to najmä na vykonanie kontroly vykonávania diela, resp. každého samostatného diela a ďalších činností uvedených v bode 2.5 tohto článku Rámcovej dohody, sú jednotliví vedúci príslušných stredísk správy a údržby diaľnic (ďalej len „**SSÚD**“) a jednotliví vedúci príslušných stredísk správy a údržby rýchlostných ciest (ďalej len „**SSÚR**“). Počas celodennej alebo viacdennej neprítomnosti vedúceho príslušného SSÚD resp. SSÚR na pracovisku je ho na účel plnenia tejto Rámcovej dohody oprávnený zastúpiť vedúci oddelenia správy, prevádzky a údržby príslušného SSÚD resp. SSÚR. Zoznam vedúcich príslušných SSÚD resp. SSÚR je spolu s ich kontaktnými údajmi uvedený v prílohe č. 4 tejto Rámcovej dohody – Zoznam oprávnených osôb.
3. Okrem osôb uvedených v bodoch 2.1 a 2.2 tohto článku Rámcovej dohody sú za objednávateľa oprávnené konať osoby oprávnené rokovať a konať vo veciach technických, ktoré sú uvedené v prílohe č. 4 Rámcovej dohody - Zoznam oprávnených osôb, a to najmä na vystavenie objednávky podľa tejto Rámcovej dohody, na konanie vo veciach technických a konanie v prípadoch uvedených v bode 2.6 tohto článku tejto Rámcovej dohody.
4. Objednávateľ v každej objednávke uvedie konkrétne osoby oprávnené konať v mene objednávateľa v súlade s touto Rámcovou dohodou pre konkrétnu objednávku.
5. Oprávnené osoby podľa bodu 2.2 tohto článku sú oprávnené konať samostatne v mene objednávateľa v nasledovnom rozsahu:

* odovzdávať stavenisko (resp. miesto plnenia) formou zápisu v stavebnom denníku;
* kontrolovať vykonávanie (resp. realizáciu) diela, resp. každého samostatného diela;
* vykonávať zápisy v stavebnom denníku podľa bodu 1.5 článku 1 Rámcovej dohody, podľa článku 3 bodov 3.4 a 3.9 Rámcovej dohody, podľa článku 9 bodu 9.1 Rámcovej dohody, prípadne podľa ďalších ustanovení uvedených v Rámcovej dohode;

- zabezpečovať stavenisko podľa platnej legislatívy;

- zabezpečiť vyčistenie staveniska (resp. miesta plnenia) pred realizáciou diela, resp. samostatného diela;

- koordinovať práce počas vykonávania diela, resp. samostatného diela.

1. Podpísať stavebný denník po ukončení prác na samostatnom diele a preberať samostatné dielo v súlade s článkom 9 tejto Rámcovej dohody je za objednávateľa oprávnená príslušná osoba uvedená v bode 2.2 tohto článku Rámcovej dohody vždy spolu s jednou z osôb oprávnených na rokovanie vo veciach technických podľa bodu 2.3 tohto článku Rámcovej dohody. Spoločné konanie osôb za objednávateľa podľa predchádzajúcej vety je možné (nie však nevyhnutné) aj pri činnostiach uvedených v bode 2.5 tohto článku Rámcovej dohody.

**Článok 3**

**Miesto, čas, termín a spôsob plnenia diela**

1. Miestom plnenia diela sú pozemné komunikácie, t.j. diaľnice, rýchlostné cesty a cesty (ďalej len „**cesty**“) vo vlastníctve a v správe objednávateľa uvedené v časti B.1 súťažných podkladov - Opis predmetu zákazky, ktorý zároveň tvorí neoddeliteľnú súčasť tejto Rámcovej dohody ako jej Príloha č. 1, pričom konkrétny úsek ciest, na ktorom sa bude vykonávať samostatné dielo, bude uvedený v príslušnej objednávke vystavenej objednávateľom.
2. Rámcová dohoda sa uzatvára na dobu určitú, a to na 48 mesiacov odo dňa účinnosti tejto Rámcovej dohody alebo do vyčerpania celkovej ceny diela podľa článku 5 bodu 5.4 Rámcovej dohody v závislosti od tohto, ktorá skutočnosť nastane skôr.
3. Objednávateľ doručí písomnú objednávku zhotoviteľovi doporučene poštou s doručenkou na adresu zhotoviteľa uvedenú v záhlaví tejto Rámcovej dohody. Zhotoviteľ je povinný bezodkladne potvrdiť prijatie objednávky na jej kópii, ktorú doručí poštou späť objednávateľovi do sedem (7) kalendárnych dní odo dňa, v ktorom mu bola objednávka doručená.
4. Termín začatia vykonávania samostatného diela bude predbežne určený v jednotlivých objednávkach vystavených objednávateľom, pričom konkrétny termín začatia vykonávania samostatného diela je povinný zhotoviteľ preukázateľným spôsobom dohodnúť s objednávateľom - osobou uvedenou v bode 2.2 tejto Rámcovej dohody, a to aspoň 48 hodín vopred; ak k dohode na termíne začatia vykonávania samostatného diela nedôjde do 10 (desiatich) kalendárnych dní od doručenia objednávky zhotoviteľovi, je zhotoviteľ povinný začať vykonávať samostatné dielo najneskôr v 11. deň od doručenia objednávky zhotoviteľovi. Za začiatok vykonávania samostatného diela sa rozumie deň odovzdania a prevzatia staveniska (resp. miesta plnenia samostatného diela) zástupcami zmluvných strán a nastúpenie zhotoviteľa na vykonávanie prác, ktorý zhotoviteľ a objednávateľ prostredníctvom osôb oprávnených konať v ich mene potvrdia svojimi podpismi v stavebnom denníku.
5. Zhotoviteľ je povinný vykonať samostatné dielo najneskôr v lehote (alebo v termíne) uvedenej v písomnej objednávke. Lehota (alebo termín) vykonania samostatného diela bude určená objednávateľom primerane v závislosti od rozsahu požadovaných prác.
6. Nedodržanie lehoty (alebo termínu) vykonania samostatného diela stanovenej podľa bodu 3.5 tohto článku Rámcovej dohody o viac ako 7 (sedem) kalendárnych dní, a/alebo nedodržanie termínu začatia vykonávania samostatného diela stanovaného podľa bodu 3.4 tohto článku Rámcovej dohody o viac ako 10 (desať) kalendárnych dní sa považuje za podstatné porušenie Rámcovej dohody a/alebo príslušnej objednávky a oprávňuje objednávateľa okamžite odstúpiť od Rámcovej dohody a/alebo od príslušnej objednávky. Odstúpením od Rámcovej dohody a/alebo od príslušnej objednávky z dôvodov uvedených v tomto bode Rámcovej dohody nie je dotknuté právo objednávateľa na zaplatenie zmluvnej pokuty podľa článku 7 bodov 7.1 a 7.2 Rámcovej dohody.
7. Písomná objednávka musí obsahovať najmä:

* označenie úseku cesty, na ktorej sa bude samostatné dielo realizovať (lokalizácia miesta plnenia);
* predpokladaný dátum začatia vykonávania samostatného diela, ktorý bude upresnený po vzájomnej dohode zmluvných strán, za zhotoviteľa osobou oprávnenou konať vo veciach technických a za objednávateľa osobami oprávnenými konať za príslušné SSÚD/SSÚR, ako aj e-mailové adresy týchto osôb;
* lehotu (alebo konkrétny termín) na vykonanie samostatného diela;
* špecifikáciu druhu a rozsahu samostatného diela, špecifikáciu typu poškodeného BZ (druh a úroveň zachytenia BZ), na ktorom sa vykonáva oprava;
* zoznam materiálu a prác (vrátane ich rozsahu, množstva, druhu) podľa úrovne poškodenia BZ;
* fotodokumentáciu poškodenej časti BZ ku každej vystavenej objednávke.

1. Podkladom pre vystavenie objednávky bude zoznam materiálu a prác potrebných na vykonanie samostatného diela, ktorý je povinný vyhotoviť zhotoviteľ po obhliadke poškodeného BZ, pričom k uvedenému zoznamu materiálu a prác je zhotoviteľ povinný doložiť aj fotodokumentáciu konkrétnych poškodených častí BZ. Opakované nesplnenie ktorejkoľvek z povinností uvedených v predchádzajúcej vete je podstatným porušením tejto Rámcovej dohody, pričom objednávateľ je v týchto prípadoch oprávnený okamžite odstúpiť od objednávky a/alebo Rámcovej dohody. Na vykonanie obhliadky pred vystavením objednávky bude zhotoviteľ vyzvaný objednávateľom, pričom zhotoviteľ je povinný túto obhliadku vykonať. Termín obhliadky poškodeného BZ je zhotoviteľ povinný dohodnúť vopred s príslušným vedúcim SSÚD/SSÚR. Zabezpečenie pracovného miesta realizácie samostatného diela vykoná príslušné SSÚD/SSÚR, ktoré poskytne zhotoviteľovi zákryt bezodplatne.
2. Zhotoviteľ je povinný bez zbytočného odkladu, najneskôr do 24 hodín písomne zápisom do stavebného denníka oboznámiť objednávateľa o vzniku akejkoľvek udalosti, ktorá bráni alebo podstatne sťažuje realizáciu samostatného diela. Zhotoviteľ zodpovedá za nedodržanie termínu začatia a/alebo lehoty (alebo konkrétneho termínu) vykonania samostatného diela uvedeného v objednávke, pričom prípadné vylúčenie zodpovednosti zhotoviteľa sa spravuje podľa Obchodného zákonníka. Objednávateľ nie je povinný akceptovať žiadosť zhotoviteľa o predĺženie lehoty na vykonanie samostatného diela, ak zhotoviteľ takúto žiadosť predloží. Pre vylúčenie akýchkoľvek pochybností štrajk zamestnancov druhej strany alebo zhoršenie finančnej situácie zmluvnej strany alebo subdodávateľa zhotoviteľa sa nepovažuje za vyššiu moc.

**Článok 4**

**Odovzdanie staveniska**

1. Objednávateľ sa zaväzuje odovzdať zhotoviteľovi stavenisko na účely vykonania samostatného diela, t.j. konkrétny úsek cesty vymedzený v objednávke alebo doobjednávke objednávateľa ako miesto plnenia samostatného diela, najneskôr v deň začatia vykonávania samostatného diela podľa článku 3 bodu 3.4 Rámcovej dohody a zhotoviteľ sa zaväzuje stavenisko v termíne určenom v objednávke prevziať.
2. O odovzdaní a prevzatí staveniska vyhotovia zmluvné strany Zápis o odovzdaní a prevzatí staveniska v stavebnom denníku, ktorý podpíšu za zhotoviteľa osoby oprávnené konať vo veciach technických a za objednávateľa osoby uvedené v článku 2 bode 2.2 Rámcovej dohody, pričom súčasne so Zápisom o odovzdaní a prevzatí staveniska v stavebnom denníku zmluvné strany vyhotovia/ uskutočnia aj zápis o poučení o BOZP, ktorý bude podpísaný osobami oprávnenými konať za SSÚD/SSÚR a  poučenými osobami zhotoviteľa. Odo dňa zápisničného odovzdania a prevzatia staveniska znáša nebezpečenstvo škody na samostatnom diele zhotoviteľ.
3. Dopravné zabezpečenie staveniska (vrátane prípadného zákrytu) zabezpečí príslušné SSÚD/SSÚR bezodplatne.

**Článok 5**

**Cena za dielo**

1. Cena za každé samostatné dielo, ako aj celková cena za vykonanie diela podľa tejto Rámcovej dohody, sa stanoví ako súčet súčinov jednotkových cien uvedených v prílohe č. 2 (ďalej aj ako „**Jednotkové ceny**“) tejto Rámcovej dohody a skutočne realizovaných a objednávateľom odsúhlasených množstiev všetkých položiek vykonaných v súlade s objednávkami objednávateľa znížený o čiastku uvedenú v doklade potvrdenom spoločnosťou oprávnenou na nakladanie s odpadmi, najmä na zber a likvidáciu odpadu (ďalej len „**vážny lístok**“), ktorú zhotoviteľ získa odovzdaním poškodených oceľových častí BZ v uvedenej spoločnosti oprávnenej na nakladanie s odpadmi. Objednávateľ splnomocňuje zhotoviteľa na odovzdanie poškodených oceľových častí BZ, ktoré sú vo vlastníctve objednávateľa, podľa predchádzajúcej vety, a to podpisom tejto Rámcovej dohody.
2. Cena za vykonanie diela je stanovená dohodou zmluvných strán v súlade so zákonom Národnej rady Slovenskej republiky č. 18/1996 Z. z. o cenách v znení neskorších predpisov (ďalej len „**zákon o cenách**“) a vyhlášky Ministerstva financií Slovenskej republiky č. 87/1996 Z. z., ktorou sa vykonáva zákon o cenách v znení neskorších predpisov.
3. Jednotkové ceny sú stanovené v súlade s ponukou zhotoviteľa ako úspešného uchádzača v procese verejného obstarávania a sú pevné a nemenné počas celej doby trvania Rámcovej dohody. Jednotkové ceny pokrývajú všetky zmluvné záväzky a všetky náležitosti nevyhnutné na riadne vykonanie diela zo strany zhotoviteľa v rozsahu podľa tejto Rámcovej dohody a Oznámenia o vyhlásení verejného obstarávania a jeho príloh. V každej jednotkovej cene dodávky samostatného diela sú zahrnuté aj dopravné náklady.
4. Celková cena diela (vymedzeného predmetom Rámcovej dohody, zodpovedajúca súčtu cien samostatných diel) zodpovedá sume, ktorú predložil zhotoviteľ ako úspešný uchádzač vo svojej ponuke v procese verejného obstarávania a ktorú počas celej doby trvania Rámcovej dohody nesmie prekročiť.

Celková cena diela v EUR bez dane z pridanej hodnoty (ďalej len „**DPH**“): [doplniť]

DPH [23%]: [doplniť]

Celková cena diela v EUR s DPH: [doplniť]

Celková cena diela v EUR s DPH slovom: [doplniť].

1. Pri ocenení nových prác podľa článku 1 bodu 1.5 tejto Rámcovej dohody (t. j. prác, pre ktoré neboli dohodnuté zmluvné jednotkové ceny pri podpise tejto Rámcovej dohody) budú tieto ocenené podľa Časti B.2 súťažných podkladov - Spôsob určenia ceny.

**Článok 6**

**Platobné podmienky**

1. Zhotoviteľovi prislúcha úhrada len za skutočne vykonané práce a/alebo skutočne dodané materiály potrebné na vykonanie prác (t.j. za každé skutočne vykonané samostatné dielo) podľa príslušnej objednávky.
2. Objednávateľ sa zaväzuje zaplatiť zhotoviteľovi dohodnutú cenu za vykonanie samostatného diela na základe faktúry vyhotovenej zhotoviteľom a doporučene doručenej do sídla objednávateľa (ďalej len „**faktúra**“). Fakturácia sa uskutoční pre každú objednávku (samostatné dielo) samostatne. Zhotoviteľ je oprávnený vyhotoviť faktúru až po riadnom vykonaní a prevzatí samostatného diela v  súlade s článkom 9 bodom 9.5 Rámcovej dohody.
3. Podkladom pre fakturáciu je: (i) protokol o odovzdaní a prevzatí samostatného diela podľa článku 9 bodu 9.5 Rámcovej dohody, podpísaný osobami podľa článku 2 bodu 2.6 Rámcovej dohody, (ii) súpis skutočne vykonaných prác vyhotovený na základe rekapitulácie prác uvedenej v stavebnom denníku potvrdený oprávnenou osobou za príslušné SSÚD/SSÚR a najmenej jednou ďalšou oprávnenou osobou objednávateľa, (iii) vážny lístok, (iv) fotodokumentácia zobrazujúca stav po vykonaní samostatného diela (v) stavebný denník potvrdený oprávnenou osobou za príslušné SSÚD/SSÚR a najmenej jednou ďalšou oprávnenou osobou objednávateľa a (vi) kópia objednávky.
4. Na účely fakturácie sa za deň dodania samostatného diela považuje deň podpísania protokolu o odovzdaní a prevzatí samostatného diela podľa článku 9 bodu 9.5 Rámcovej dohody.
5. Práce, ktoré zhotoviteľ vykoná bez písomného súhlasu objednávateľa, prípadne materiály, ktoré zhotoviteľ dodá bez písomného súhlasu objednávateľa a/ alebo odchylne od Oznámenia o vyhlásení verejného obstarávania a jeho príloh a konkrétnych objednávok, zhotoviteľ nie je oprávnený fakturovať a nebudú objednávateľom uhradené.
6. Splatnosť faktúry je 30 (tridsať) kalendárnych dní odo dňa doporučeného doručenia faktúry bez nedostatkov do sídla objednávateľa*.*
7. Faktúra musí obsahovať obligatórne náležitosti podľa § 74 ods. 1 zákona č. 222/2004 Z. z. o dani z pridanej hodnoty v znení neskorších predpisov (ďalej len: „**Zákon o DPH**“). Faktúra musí ďalej obsahovať aj nasledovné údaje: odvolávku na číslo Rámcovej dohody resp. dodatku Rámcovej dohody, číslo objednávky, popis plnenia samostatného diela v súlade s predmetom Rámcovej dohody, bankové spojenie uvedené v  záhlaví tejto Rámcovej dohody alebo naposledy druhej zmluvnej strane písomne oznámené bankové spojenie v prípade ak dôjde k jeho zmene u niektorej zo zmluvných strán v priebehu trvania Rámcovej dohody  a prílohy (i) – (vi) uvedené v bode 6.3 tohto článku Rámcovej dohody. V prípade aplikácie ustanovenia § 69 ods. 12 pís. j) Zákona o DPH musí faktúra obsahovať aj číselný kód a popis plnenia v zmysle sekcie F Nariadenia Komisie (EÚ) č. 1209/2014 z 29. októbra 2014. V prípade neaplikovania ustanovenia § 69 ods. 12 pís. j) Zákona o DPH je zhotoviteľ povinný túto skutočnosť na faktúre výslovne uviesť. Ak ich faktúra zhotoviteľa nebude obsahovať a/alebo ak bude obsahovať nesprávne údaje, objednávateľ je oprávnený takúto faktúru vrátiť zhotoviteľovi spolu s označením nedostatkov, pre ktoré bola vrátená. V tomto prípade sa plynutie lehoty  splatnosti takejto faktúry prerušuje a nová lehota splatnosti začne plynúť dňom nasledujúcim po dni doporučeného doručenia opravenej alebo doplnenej faktúry do sídla  objednávateľa. Zmluvné strany berú na vedomie, že za správnosť údajov na faktúre je zodpovedný výhradne zhotoviteľ a nevrátenie faktúry zo strany objednávateľa, sa v žiadnom prípade nemôže považovať za potvrdenie správnosti údajov na nej uvedených. V prípade, že správca dane udelí objednávateľovi akúkoľvek sankciu vyplývajúcu z nesprávnej aplikácie ustanovenia § 69 ods. 12 pís. j) Zákona o DPH, je objednávateľ oprávnený na náhradu takto vzniknutej škody od zhotoviteľa v plnom rozsahu.
8. Na účely Rámcovej dohody a objednávok (resp. doobjednávok) vystavených na základe Rámcovej dohody sa za deň zaplatenia považuje deň odpísania fakturovanej sumy z bankového účtu objednávateľa v prospech bankového účtu zhotoviteľa.
9. Zhotoviteľ je povinný do 30 (tridsať) kalendárnych dní odo dňa nadobudnutia účinnosti tejto Rámcovej dohody predložiť objednávateľovi bankovú záruku vo výške 30.000,- EUR (slovom: tridsaťtisíc eur). Banková záruka slúži na zabezpečenie všetkých pohľadávok objednávateľa voči zhotoviteľovi, ktoré vzniknú z tohto zmluvného vzťahu. Poskytnutie bankovej záruky sa musí riadiť ustanoveniami § 313 a nasl. Obchodného zákonníka. V bankovej záruke musí banka písomne vyhlásiť, že neodvolateľne a bez akýchkoľvek námietok na prvú výzvu uspokojí objednávateľa uhradením peňažnej sumy alebo peňažných súm v akejkoľvek výške, ktorých celková výška neprekročí peňažnú sumu, ktorú objednávateľ požaduje ako bankovú záruku v prípade, ak zhotoviteľ porušuje svoje záväzky vyplývajúce mu z Rámcovej dohody. Po skončení záručnej doby na posledné samostatné dielo vykonané podľa Rámcovej dohody objednávateľ vráti, resp. potvrdí vrátenie bankovej záruky zhotoviteľovi, a to do 14 (štrnástich) kalendárnych dní odo dňa doručenia písomnej výzvy od zhotoviteľa na uvoľnenie bankovej záruky.

6.10 Objednávateľ neposkytuje preddavky na plnenie Rámcovej dohody.

**Článok 7**

**Zmluvné sankcie**

1. V prípade, že zhotoviteľ nedodrží konkrétny termín začatia vykonávania samostatného diela podľa článku 3 bodu 3.4 Rámcovej dohody vzniká objednávateľovi voči zhotoviteľovi nárok na zaplatenie zmluvnej pokuty vo výške 0,5 % (päť desatín percenta) z ceny samostatného diela vrátane DPH danej rozsahom plnenia na základe konkrétnej objednávky za každý aj začatý deň omeškania.
2. V prípade omeškania zhotoviteľa s vykonaním samostatného diela v lehote (alebo v termíne) uvedenej v písomnej objednávke vzniká objednávateľovi voči zhotoviteľovi nárok na zaplatenie zmluvnej pokuty vo výške 0,5 % (päť desatín percenta) z ceny samostatného diela vrátane DPH danej rozsahom plnenia na základe konkrétnej objednávky, za každý aj začatý deň omeškania.
3. V prípade omeškania objednávateľa so zaplatením riadne vystavenej a doručenej faktúry má zhotoviteľ nárok na zaplatenie úroku z omeškania vo výške 0,01 % (jednej stotiny percenta) z dlžnej sumy za každý deň omeškania.
4. V prípade, ak počas vykonávania samostatného diela objednávateľ zistí, že zhotoviteľ nedodržal kvalitatívne parametre určené na dielo podľa technicko-kvalitatívnych podmienok, ktoré sa vzťahujú aj na každé samostatné dielo, objednávateľovi vzniká voči zhotoviteľovi nárok na zaplatenie zmluvnej pokuty vo výške 2 % (dve percentá) z ceny samostatného diela s DPH za každý zistený nedostatok. Zaplatením zmluvnej pokuty nie je dotknutá povinnosť zhotoviteľa vykonať samostatné dielo v súlade s objednávkou podľa tejto Rámcovej dohody, resp. dielo alebo jeho časť v súlade s touto Rámcovou dohodou. Objednávateľ má voči zhotoviteľovi okrem nároku na zapatenie zmluvnej pokuty podľa tohto bodu 7.4 článku 7 Rámcovej dohody aj nárok na predĺženie záručnej doby príslušného samostatného diela primerane podľa povahy nedostatku. Prípadné predĺženie záručnej doby samostatného diela sa vykoná uzavretím dodatku k Rámcovej dohode.
5. V prípade, ak zhotoviteľ nepotvrdí objednávku a/alebo kópiu potvrdenej objednávky nedoručí späť objednávateľovi v lehote podľa článku 3 bod 3.3 Rámcovej dohody, objednávateľovi vzniká nárok voči zhotoviteľovi na zaplatenie zmluvnej pokuty vo výške 0,5 % (päť desatín percenta) z ceny bez DPH danej rozsahom plnenia na základe konkrétnej objednávky, za každý aj začatý deň omeškania. V prípade porušenia povinnosti podľa predchádzajúcej vety, má objednávateľ právo okamžite odstúpiť od rámcovej dohody alebo objednávky z dôvodu jej podstatného porušenia.
6. V prípade, ak zhotoviteľ poruší ktorúkoľvek povinnosť uvedenú v článku 8 bode 8.1; 8.7ꓼ 8.8, 8.10ꓼ 8.16; 8.21; 8.23ꓼ 8.29 Rámcovej dohodyꓼ objednávateľovi vzniká nárok voči zhotoviteľovi na zaplatenie zmluvnej pokuty vo výške 1% (jedno percento) z ceny samostatného diela bez DPH danej rozsahom plnenia uvedenej v konkrétnej objednávke za každý zistený nedostatok, a to aj opakovane.
7. V prípade nesplnenia povinnosti zhotoviteľa uvednej v článku 8 bode 8.4 Rámcovej dohody týkajúcej sa oznámenia zmeny Údajov subdodávateľa, má objednávateľ voči zhotoviteľovi nárok na zmluvnú pokutu vo výške 500,00 EUR (slovom päťsto eur) za každý z neoznámených zmenených Údajov. V prípade nesplnenia povinnosti zhotoviteľa uvedenej v článu 8 bode 8.4 Rámcovej dohody týkajúcej bezodkladného uvedenia aktuálnych a úplných Údajov nového subdodávateľa v dodatku Rámcovej dohody, ktorým sa mení pôvodný subdodávateľ, je objednávateľ oprávnený požadovať od zhotoviteľa zaplatenie zmluvnej pokuty vo výške 5 000,- EUR (slovom: päťtisíc eur).
8. V prípade nedodržania ktorejkoľvek z povinností zhotoviteľa uvedených v článku 8 bode 8.5 Rámcovej dohody je objednávateľ oprávnený požadovať od zhotoviteľa zaplatenie zmluvnej pokuty za každé takéto porušenie vo výške 5.000,- EUR (slovom: päťtisíc).
9. V prípade, ak zhotoviteľ neodstráni reklamované vady samostatného diela v lehote podľa článku 10 bod 10.2 Rámcovej dohody, objednávateľovi vzniká voči zhotoviteľovi nárok na zaplatenie zmluvnej pokuty vo výške 0,5% (päť desatín percenta) z ceny bez DPH danej rozsahom plnenia na základe konkrétnej objednávky, za každý aj začatý deň omeškania.
10. Zaplatením zmluvnej pokuty nie je dotknutý nárok objednávateľa na náhradu škody v plnej výške, ktorá mu vznikla prípravou a zabezpečením miesta plnenia pozostávajúcou v osadení dočasného dopravného značenia prípadne inými na opravu nadväzujúcimi činnosťami. Vyčíslený a odôvodnený nárok je zhotoviteľ povinný uhradiť.
11. V prípade vzájomných nárokov objednávateľa a zhotoviteľa, budú zmluvné strany postupovať podľa ustanovení § 358 a nasl. Obchodného zákonníka.
12. Ustanoveniami o zmluvnej pokute nie je dotknutý nárok zmluvných strán na náhradu škody v plnej výške popri zmluvnej pokute, t.j. zmluvná pokuta sa dojednáva samostatne popri prípadnom nároku objednávateľa na náhradu škody.

**Článok 8**

**Podmienky vykonania diela**

1. Zhotoviteľ nesmie dielo a/ alebo samostatné dielo ako celok odovzdať na vykonanie inému subjektu. Časť diela a/alebo samostatného diela môže zhotoviteľ odovzdať na vykonanie svojmu subdodávateľovi uvedenému v zozname subdodávateľov, ktorý tvorí prílohu č. 3 tejto Rámcovej dohody. Súhlas objednávateľa s vykonaním diela a/alebo samostatného diela prostredníctvom subdodávateľa nezbavuje zhotoviteľa povinnosti a zodpovednosti za všetky práce, dodanie materiálov a ostatné činnosti subdodávateľa.
2. Ak sa na zhotoviteľa a jeho subdodávateľov vzťahuje povinnosť zapisovať sa do registra partnerov verejného sektora podľa zákona č. 315/2016 Z. z. o registri partnerov verejného sektora a o zmene a doplnení niektorých zákonov v znení neskorších predpisov (ďalej len „**zákon o registri partnerov verejného sektora**“), potom sú zhotoviteľ ako aj jeho subdodávatelia povinní dodržať túto povinnosť po celú dobu trvania tejto Rámcovej dohody, pričom zhotoviteľ zodpovedá za splnenie tejto povinnosti aj zo strany subdodávateľov. V prípade porušenia povinnosti zhotoviteľa a/alebo jeho subdodávateľov podľa predchádzajúcej vety je objednávateľ oprávnený od Rámcovej dohody odstúpiť v okamihu, keď sa o tomto porušení dozvedel alebo aj neskôr po uvedenom okamihu. Ak v súvislosti s porušením vyššie uvedenej povinnosti uloží príslušný orgán objednávateľovi akúkoľvek sankciu, zhotoviteľ je povinný túto sankciu mu v plnej výške nahradiť.
3. Počas účinnosti tejto Rámcovej dohody je zhotoviteľ oprávnený zmeniť subdodávateľa uvedeného v prílohe č. 3 tejto Rámcovej dohody výlučne formou písomného číslovaného dodatku k tejto Rámcovej dohode v súlade s článkom 14 bodom 14.3 Rámcovej dohody. Nový subdodávateľ musí spĺňať povinnosť zápisu v registri partnerov verejného sektora podľa zákona o registri partnerov verejného sektora, v prípade, ak mu takáto povinnosť zo zákona o registri partnerov verejného sektora vyplýva. Objednávateľ má právo odmietnuť podpísať dodatok k Rámcovej dohode podľa prvej vety tohto bodu Rámcovej dohody a požiadať zhotoviteľa o určenie iného subdodávateľa, ak má na to závažné dôvody (napr. ak nový subdodávateľ nie je zapísaný v registri partnerov verejného sektora podľa zákona o registri partnerov verejného sektora, v prípade, ak mu takáto povinnosť zo zákona o registri partnerov verejného sektora vyplýva, nekvalitne realizované práce konkrétnym subdodávateľom, nesplnenie podmienok pre výmenu subdodávateľa atď.). Zhotoviteľ je povinný žiadosti objednávateľa podľa predchádzajúcej vety bezodkladne vyhovieť a navrhnúť iného subdodávateľa, pričom tento subdodávateľ musí spĺňať povinnosť zápisu v registri partnerov verejného sektora podľa zákona o registri partnerov verejného sektora, v prípade, ak mu takáto povinnosť zo zákona o registri partnerov verejného sektora vyplýva.
4. Zhotoviteľ vyhlasuje, že príloha č. 3 k tejto Rámcovej dohode obsahuje aktuálne a úplné údaje podľa ustanovenia § 41 ods. 3, 4 a 6 ZVO. Údaje podľa § 41 ods. 3 ZVO sú údaje o všetkých známych subdodávateľoch v rozsahu obchodné meno/názov, sídlo/miesto podnikania, IČO, zápis do príslušného registra a údaje o osobe oprávnenej konať za subdodávateľa v rozsahu meno a priezvisko, adresa pobytu, dátum narodenia (ďalej len „**Údaje**“). Zmenu Údajov akéhokoľvek aktuálneho subdodávateľa je zhotoviteľ povinný bezodkladne písomne oznámiť objednávateľovi, pričom účastníci Rámcovej dohody sa výslovne dohodli, že na takúto zmenu Údajov nie je potrebné uzatvoriť dodatok k Rámcovej dohode. V dodatku k Rámcovej dohode, ktorým sa mení pôvodný subdodávateľ, je zhotoviteľ povinný uviesť aktuálne a úplné Údaje nového subdodávateľa.
5. V prípade, ak zhotoviteľ preukazoval splnenie podmienok účasti podľa § 33 ZVO inou osobou, je povinný pri plnení Rámcovej dohody skutočne používať zdroje osoby, ktorej postavenie využil na preukázanie finančného a ekonomického postavenia. V prípade, ak zhotoviteľ preukazoval splnenie podmienok účasti podľa § 34 ZVO inou osobou, je povinný pri plnení Rámcovej dohody skutočne používať kapacity osoby, ktorej spôsobilosť využíva na preukázanie technickej spôsobilosti alebo odbornej spôsobilosti. Porušenie týchto povinností sa považuje za podstatné porušenie tejto Rámcovej dohody. Objednávateľ je v tomto prípade zároveň oprávnený okamžite odstúpiť od tejto Rámcovej dohody.
6. Pred začatím vykonávania samostatného diela je zhotoviteľ povinný bezodkladne písomne upozorniť objednávateľa formou zápisu v stavebnom denníku na nedostatky na mieste plnenia brániace riadnemu začatiu s vykonávaním samostatného diela.
7. Odo dňa odovzdania staveniska je zhotoviteľ povinný viesť stavebný denník k samostatnému dielu podľa zákona č. 201/2022 Z.z. o výstavbe (ďalej len „**zákon o výstavbe**“) a zodpovedá za plnenie povinností vzťahujúcich sa na stavenisko podľa zákona o výstavbe. Stavebný denník musí byť trvale prístupný účastníkom vykonávania samostatného diela a kontrolným orgánom na dohodnutom mieste alebo na mieste určenom objednávateľom. Vedenie stavebného denníka sa končí dňom podpísania Odovzdávacieho – preberacieho protokolu k samostatnému dielu podľa článku 9 bodu 9.5 tejto Rámcovej dohody.
8. Na mieste plnenia diela musí byť v priebehu vykonávania prác trvale prítomný zástupca zhotoviteľa poverený riadením prác.
9. Objednávateľ je oprávnený kontrolovať vykonávanie samostatného diela osobami poverenými touto činnosťou v zmysle článku 2 bodu 2.2 Rámcovej dohody.
10. Zhotoviteľ nevykoná žiadne zmeny prác a/alebo materiálov na diele, resp. na samostatnom diele, bez písomného súhlasu osoby oprávnenej rokovať za objednávateľa vo veciach technických zapísanom v stavebnom denníku.
11. V prípade, ak sa množstvo prác a/alebo materiálov na diele, resp. na samostatnom diele, nezhoduje s množstvom uvedeným v špecifikácii ceny, je zhotoviteľ povinný na túto skutočnosť bezodkladne – ešte pred vykonaním príslušnej práce - písomne upozorniť objednávateľa.
12. Zhotoviteľ je povinný v plnej miere rešpektovať organizáciu dopravy podľa podmienok určenia  
    Ministerstvom dopravy SR podľa § 3 zákona č. 135/1961 Zb. o pozemných komunikáciách v znení neskorších predpisov (ďalej len „**cestný zákon**“).
13. Zhotoviteľ zodpovedá za bezpečnosť, ochranu zdravia a pohyb vlastných zamestnancov na mieste plnenia, za ohrozenie bezpečnosti premávky na pozemných komunikáciách a všetky prípadné škody, zavinené svojou činnosťou. Zhotoviteľ sa zaväzuje pri uskutočňovaní prác dodržiavať všetky súvisiace predpisy o ochrane zdravia a bezpečnosti pri práci, predpisy o ochrane životného prostredia, ako aj ustanovenia zákona č. 8/2009 Z. z. o cestnej premávke a o zmene a doplnení niektorých zákonov (ďalej len „**zákon o cestnej premávke**“) a súvisiacej vykonávacej vyhlášky MV SR č. 30/2020 Z. z..
14. V prípade vzniku akýchkoľvek odpadov pri realizácii diela, resp. každého samostatného diela na základe tejto Rámcovej dohody, je zhotoviteľ zodpovedný za nakladanie s týmito odpadmi a podľa zákona č. 79/2015 Z. z. o odpadoch a o zmene a doplnení niektorých zákonov v znení neskorších predpisov (ďalej iba „**zákon o odpadoch**“) a je povinný plniť všetky povinnosti, ktoré prislúchajú držiteľovi odpadu podľa príslušných ustanovení zákona o odpadoch. Povinnosťami podľa predchádzajúcej vety tohto bodu sú najmä, nie však výlučne, povinnosti držiteľa odpadu podľa ustanovení § 14 ods. 1 a § 77 zákona o odpadoch, a to zabezpečenie triedenia, zaraďovania, zhromažďovania, určeného spôsobu zhodnocovania a zneškodňovania, odovzdávania, odvozu, skladovania, likvidácie odpadu a celkového nakladania so všetkými odpadmi, vrátane nebezpečných odpadov, určeným spôsobom. Zodpovedný zamestnanec objednávateľa poverený kontrolou selektívnej demolácie je za účelom tejto činnosti oprávnený vykonávať takúto kontrolu na stavenisku priebežne na mesačnej báze. Zhotoviteľ tiež zodpovedá za poriadok a čistotu na mieste plnenia a je povinný na vlastné náklady odpady a nečistoty, ktoré produkuje pri svojej činnosti, triediť a zaobchádzať s nimi v zmysle požiadaviek zákona o odpadoch.
15. Zhotoviteľ je zároveň povinný dodržiavať všetky povinnosti podľa Vyhlášky Ministerstva životného prostredia Slovenskej republiky (ďalej len „**MŽP SR**“) č. 366/2015 Z. z. o evidenčnej povinnosti a ohlasovacej povinnosti (ďalej len „**Vyhláška č. 366/2015 Z. z.**“), Vyhlášky MŽP SR č. 365/2015 Z. z., ktorou sa ustanovuje Katalóg odpadov a Vyhlášky č. 371/2015 Z. z., ktorou sa vykonávajú niektoré ustanovenia zákona o odpadoch, ako aj podľa ostatných právnych predpisov v oblasti nakladania s odpadmi.
16. Zhotoviteľ je povinný zabezpečovať a uchovávať všetky doklady preukazujúce spôsob nakladania s odpadmi vznikajúcimi v súvislosti s realizáciou diela, resp. každého samostatného diela, ako aj doklady preukazujúce spôsob spracovania týchto odpadov v súlade s platnými právnymi predpismi. V súlade s ustanovením § 2 vyhlášky Ministerstva životného prostredia Slovenskej republiky č. 344/2022 Z.z. o stavebných odpadoch a odpadoch z demolácií je zhotoviteľ povinný preukázať objednávateľovi oprávnenie nakladania so stavebnými odpadmi a odpadmi z demolácií, a to bezodkladne kedykoľvek počas trvania Rámcovej dohody na základe požiadavky objednávateľa, a zároveň je zhotoviteľ povinný udržiavať toto oprávnenie platné počas trvania Rámcovej dohody. Podmienky o fyzickom nakladaní so stavebnými odpadmi alebo odpadmi z demolácií stanovené v § 2 vyhlášky Ministerstva životného prostredia Slovenskej republiky č. 344/2022 Z.z. o stavebných odpadoch a odpadoch z demolácií, sú uvedené v časti B.1 súťažných podkladov, ktorá tvorí neoddeliteľnú súčasť Rámcovej dohody ako Príloha č. 1 „Opis predmetu zákazky“.
17. Zhotoviteľ je povinný uchovávať všetky doklady preukazujúce spôsob nakladania s odpadom a podľa Vyhlášky č. 366/2015 Z. z. je povinný viesť evidenciu odpadov na Evidenčnom liste odpadov. K preberaniu diela, resp. samostatného diela alebo akejkoľvek časti diela, resp. samostatného diela alebo k preberaniu akéhokoľvek iného plnenia je zhotoviteľ povinný objednávateľovi odovzdať všetky doklady preukazujúce množstvo odpadov, spôsob nakladania s odpadmi, ktoré vznikli pri vykonávaní diela, resp. samostatného diela alebo pri plnení tejto Rámcovej dohody, vrátane Evidenčných listov odpadov podľa Vyhlášky č. 366/2015 Z. z.. Doklady o množstve a spôsobe nakladania s odpadmi podľa tohto bodu Rámcovej dohody je zhotoviteľ objednávateľovi povinný predložiť alebo odovzdať aj kedykoľvek na vyžiadanie objednávateľa. Zároveň je zhotoviteľ povinný všetky doklady podľa tohto bodu Rámcovej dohody, vzťahujúce sa k nakladaniu s odpadom počas celého kalendárneho roka, odovzdať objednávateľovi za každý kalendárny mesiac, najneskôr však do 20. kalendárneho dňa príslušného kalendárneho mesiaca. V prípade, ak vznikne objednávateľovi akákoľvek škoda v súvislosti s porušením povinností zhotoviteľa dodržiavať ustanovenia v oblasti nakladania s odpadmi podľa tohto článku Rámcovej dohody, zhotoviteľ je povinný túto škodu objednávateľovi nahradiť. Škodou podľa tohto bodu Rámcovej dohody sa výslovne myslí aj uloženie akejkoľvek sankcie objednávateľovi zo strany príslušných orgánov štátnej a verejnej správy za nesplnenie akejkoľvek povinnosti zhotoviteľa v súvislosti s odpadmi.
18. Odpad, ktorý vznikne pri vykonávaní diela, resp. samostatného diela podľa Rámcovej dohody, zostáva majetkom objednávateľa ako pôvodcu, resp. držiteľa odpadu, a to do času jeho odovzdania na spracovanie oprávnenej osobe.
19. Zhotoviteľ je povinný organizovať práce a zo staveniska vypratať materiály a mechanizmy tak, aby nespôsobil zbytočné obmedzenie cestnej premávky. Zhotoviteľ je povinný používať pri vykonávaní diela vhodné mechanizmy a stroje v kvalite zodpovedajúcej platným príslušným normám.
20. Zhotoviteľ sa zaväzuje dodržiavať všeobecné záväzné právne predpisy, technické normy a podmienky tejto Rámcovej dohody.
21. Zhotoviteľ je povinný vykonávať práce aj v nočných hodinách, cez víkend a štátne sviatky.
22. Zhotoviteľ sa bude riadiť východiskovými podkladmi objednávateľa, jeho pokynmi, zápismi a dohodami oprávnených zamestnancov zmluvných strán a rozhodnutiami a vyjadreniami dotknutých orgánov štátnej a verejnej správy.
23. Zhotoviteľ zabezpečí pri plnení tejto Rámcovej dohody bezpečnosť cestnej premávky a dodržiavanie pravidiel cestnej premávky všetko v súlade s ustanoveniami cestného zákona.
24. Zhotoviteľ je povinný organizovať práce tak, aby neohrozil bezpečnosť svojich pracovníkov a ani iných účastníkov cestnej premávky a aby nepoškodil majetok objednávateľa.
25. Zhotoviteľ je povinný skutočný začiatok a ukončenie prác bezodkladne ohlásiť osobe oprávnenej konať v mene objednávateľa, v tomto prípade vedúcemu príslušného SSÚD resp. SSÚR.
26. Označenie staveniska zabezpečí objednávateľ (príslušné SSÚD alebo SSÚR) podľa platnej legislatívy. Zabezpečenie a údržba dočasného dopravného značenia pre usmernenie dopravy počas vykonávania prác nie je súčasťou diela. V prípade, ak zavinením zhotoviteľa nebude využitý čas trvania dopravného obmedzenia (prestoje zavinené zhotoviteľom), objednávateľ má nárok na úhradu nákladov za prenájom prenosných dopravných značiek zhotoviteľom, a to za dobu trvania prestoja a podľa aktuálne platného cenníka objednávateľa. Táto skutočnosť bude uvedená v stavebnom denníku.
27. Zhotoviteľ sa zaväzuje, že nebude v súvislosti s vykonávaním diela, resp. činnosti, ktorá je predmetom Rámcovej dohody, zamestnávať zamestnancov v rozpore s právnymi predpismi Slovenskej republiky upravujúcimi nelegálnu prácu a nelegálne zamestnávanie, ako ani právnymi predpismi Európskej únie, a to najmä v rozpore so zákonom č. 82/2005 Z. z. o nelegálnej práci a nelegálnom zamestnávaní a o zmene a doplnení niektorých zákonov v znení neskorších predpisov (ďalej len „**zákon o nelegálnej práci**“), v spojení so zákonom č. 311/2001 Z. z. Zákonník práce v znení neskorších predpisov, Obchodným zákonníkom, zákonom č. 5/2004 Z. z. o službách zamestnanosti a o zmene a doplnení niektorých zákonov v znení neskorších predpisov, zákonom č. 461/2003 Z. z. o sociálnom poistení v znení neskorších predpisov, zákonom č. 404/2011 Z. z. o pobyte cudzincov a o zmene a doplnení niektorých zákonov v znení neskorších predpisov, zákona č. 480/2002 Z. z. o azyle a o zmene a doplnení niektorých zákonov v znení neskorších predpisov, Smernicou Európskeho parlamentu a Rady 2009/52/ES z 18. júna 2009, ktorou sa stanovujú minimálne normy pre sankcie a opatrenia voči zamestnávateľom štátnych príslušníkov tretích krajín, ktorí sa neoprávnene zdržiavajú na území členských štátov.
28. V prípade, že orgán vykonávajúci kontrolu nelegálnej práce a nelegálneho zamestnávania zistí porušenie § 7b ods. 5 zákona o nelegálnej práci, t.j. porušenie zákazu prijať prácu alebo službu, ktorú objednávateľovi na základe Rámcovej dohody dodáva alebo poskytuje zhotoviteľ prostredníctvom fyzickej osoby, ktorú nelegálne zamestnáva, v nadväznosti na čo bude objednávateľovi uložená pokuta, ktorú objednávateľ uhradí, objednávateľ si uplatní jej náhradu u zhotoviteľa a zhotoviteľ sa zaväzuje túto pokutu v plnej výške objednávateľovi nahradiť.
29. Zhotoviteľ je pri plnení Rámcovej dohody povinný dodržiavať príslušné právne predpisy v oblasti ochrany životného prostredia, a zároveň sa zaväzuje objednávateľa informovať o každom správnom alebo inom konaní týkajúcom sa porušenia povinnosti na úseku ochrany životného prostredia a poskytnúť objednávateľovi všetku potrebnú súčinnosť, všetky potrebné informácie a podklady.

**Článok 9**

**Preberanie samostatného diela**

1. Zhotoviteľ je povinný predkladať stavebný denník k dennému podpisu osobe oprávnenej konať v mene objednávateľa za príslušné SSÚD/SSÚR podľa článku 2 bod 2.2 a 2.4 Rámcovej dohody za účelom odsúhlasenia rozsahu vykonaných prác, kontroly ich kvality a množstva použitého materiálu. Stavebný denník musí byť po ukončení prác na samostatnom diele podpísaný zároveň aj najmenej jednou ďalšou oprávnenou osobou objednávateľa v súlade s článkom 2 bodom 2.6 Rámcovej dohody. K stavebnému denníku je zhotoviteľ povinný priložiť dodacie listy vstupných a použitých materiálov.
2. Preberanie samostatného diela vykonaného na základe písomnej objednávky objednávateľa bude vykonané v súlade so súťažnými podkladmi a podľa zákona č. 133/2013 Z. z. o stavebných výrobkoch a o zmene a doplnení niektorých zákonov v znení neskorších predpisov.
3. K preberaniu samostatného diela je zhotoviteľ povinný predložiť objednávateľovi tieto doklady:

* stavebný denník, potvrdený osobami oprávnenými konať za objednávateľa podľa článku 2, bod 2.6 Rámcovej dohody, uvedenými v záväznej objednávke podľa článku 2, bod 2.4 Rámcovej dohody s odsúhlasením výmer,
* rekapitulácia prác uvedená v stavebnom denníku,
* súpis skutočne vykonaných prác,
* fotodokumentácia zobrazujúca stav po vykonaní samostatného diela,
* vážny lístok
* doklad preukazujúci ekologickú likvidáciu/zhodnotenie odpadu v súlade s právnymi predpismi.

1. Po ukončení vykonávania samostatného diela zhotoviteľ bezodkladne vyčistí príslušné miesto plnenia a vyzve objednávateľa na začatie preberacieho konania, a to e-mailom zaslaným na adresu osoby oprávnenej rokovať a konať vo veciach technických uvedenej v záväznej objednávke. Na základe výzvy podľa predchádzajúcej vety a po predložení dokladov uvedených v bode 9.3 tohto článku Rámcovej dohody, osoba oprávnená rokovať a konať v mene objednávateľa vo veciach technických zvolá preberacie konanie za účasti zmluvných strán, súčasťou ktorého bude spoločná obhliadka vykonaného samostatného diela (vrátane skutočne vykonaných prác a spôsobu osadenia BZ). Preberacieho konania sa za objednávateľa zúčastnia osoby uvedené v článku 2, bode 2.6 Rámcovej dohody a za zhotoviteľa osoba oprávnená rokovať a konať vo veciach technických. V prípade zistenia vád na samostatnom diele počas preberacieho konania zmluvné strany zistené vady samostatného diela spíšu do zoznamu vád preberaného diela, pričom objednávateľ je oprávnený samostatné dielo neprevziať, a to do času odstránenia vád samostatného diela zistených počas preberacieho konania, resp. uvedených v zozname vád preberaného diela.
2. O odovzdaní a prevzatí riadne vykonaného samostatného diela spíšu zmluvné strany Odovzdávací - preberací protokol o odovzdaní a prevzatí samostatného diela, ktorý podpíše za objednávateľa osoba oprávnená rokovať a konať vo veciach technických ako aj oprávnená osoba konať za príslušné SSÚR/SSÚD a za zhotoviteľa osoba oprávnená rokovať a konať vo veciach technických v súlade s článkom 2 bodom 2.6 Rámcovej dohody. Prílohami Odovzdávacieho - preberacieho protokolu o odovzdaní a prevzatí samostatného diela sú doklady podľa bodu 9.3 tohto článku Rámcovej dohody.
3. Za riadne vykonané samostatné dielo sa považuje samostatné dielo vykonané včas a riadne, t.j. bez vád a nedorobkov a v súlade s kvalitatívnymi požiadavkami kladenými na dielo podľa tejto Rámcovej dohody, technicko-kvalitatívnych podmienok podľa Oznámenia o vyhlásení verejného obstarávania a jeho príloh a platných technických noriem.
4. Vlastnícke právo k samostatnému dielu objednávateľ nadobúda dňom podpísania Odovzdávacieho - preberacieho protokolu o odovzdaní a prevzatí samostatného diela oboma zmluvnými stranami podľa bodu 9.5 tohto článku Rámcovej dohody. Nebezpečenstvo škody na samostatnom diele prechádza zo zhotoviteľa na objednávateľa súčasne s prechodom vlastníckeho práva.

**Článok 10**

**Záručná doba, zodpovednosť za vady**

1. Pre každé celé samostatné dielo plynie samostatná záručná doba. Záručná doba na každé celé samostatné dielo (vymedzené podľa konkrétnej písomnej objednávky objednávateľa na základe tejto Rámcovej dohody) je 36 (tridsaťšesť) mesiacov.
2. Záručná doba na samostatné dielo začína plynúť dňom podpísania Odovzdávacieho - preberacieho protokolu oboma zmluvnými stranami podľa článku 9 bod 9.5 Rámcovej dohody. Počas záručnej doby zodpovedá zhotoviteľ za vzniknuté vady samostatného diela a je povinný ich na požiadanie objednávateľa odstrániť na svoje náklady najneskôr do 10 dní odo dňa jej oznámenia, ak sa zmluvné strany s prihliadnutím na povahu vady písomne nedohodnú inak. Za deň nahlásenia vady (reklamácie) objednávateľom sa považuje deň doručenia písomnosti o oznámení vady zhotoviteľovi s výzvou na jej odstránenie.
3. Uznanie reklamovanej vady samostatného diela je zhotoviteľ povinný písomne potvrdiť do 5-tich (piatich) pracovných dní odo dňa doručenia reklamácie (nahlásenia vady), pričom v prípade neuznania reklamovanej vady je zhotoviteľ povinný objednávateľovi písomne oznámiť odmietnutie uznania vady s odôvodnením v uvedenej 5 (päť) dňovej lehote. V prípade, ak zhotoviteľ písomne neoznámi objednávateľovi odmietnutie uznania vady podľa predchádzajúcej vety, zmluvné strany to budú považovať za konkludentné uznanie reklamovanej vady zo strany zhotoviteľa.
4. Vady každého samostatného diela je objednávateľ oprávnený uplatniť ich nahlásením /reklamáciou zhotoviteľovi najneskôr do konca záručnej doby príslušného samostatného diela.
5. Ak kedykoľvek počas plynutia záručnej doby samostatného diela odmietne zhotoviteľ odstrániť vady tohto samostatného diela riadne reklamované objednávateľom alebo vada na rovnakom mieste samostatného diela je opätovne viac ako jedenkrát reklamovaná, jedná sa o podstatné porušenie Rámcovej dohody, a objednávateľ má v týchto prípadoch právo okamžite odstúpiť od tejto Rámcovej dohody.
6. Na odstraňovanie vád samostatného diela, za ktoré zhotoviteľ zodpovedá v rámci záručnej doby sa primerane použijú ustanovenia o podmienkach vykonávania diela podľa článku 8 tejto Rámcovej dohody.
7. Ak zhotoviteľ napriek nahláseniu vady (uplatneniu reklamácie) objednávateľa neodstráni vady v lehote uvedenej v článku 10 bode 10.2 Rámcovej dohody, prípadne v inej lehote ak sa na tom zmluvné strany výslovne dohodnú, alebo ak zhotoviteľ tieto nahlásené (reklamované) vady odmietne odstrániť, je objednávateľ oprávnený dať vady odstrániť tretej osobe. Objednávateľ má voči zhotoviteľovi nárok na úhradu takto vzniknutých nákladov a zhotoviteľ sa tieto náklady zaväzuje objednávateľovi uhradiť v celom rozsahu.

**Článok 11**

**Ukončenie Rámcovej dohody**

1. Táto Rámcová dohoda bude ukončená uplynutím doby, na ktorú bola uzatvorená alebo vyčerpaním celkovej ceny diela určenej na plnenie tejto Rámcovej dohody uvedenej v článku 5 bode 5.4 Rámcovej dohody, podľa toho, ktorá skutočnosť nastane skôr. Rámcovú dohodu je možné ukončiť pred okamihom jej zániku uvedeným v predchádzajúcej vete aj písomnou dohodu zmluvných strán, písomným odstúpením od Rámcovej dohody ktoroukoľvek zo zmluvných strán alebo písomnou výpoveďou objednávateľa. Ukončením Rámcovej dohody nezanikajú nároky na náhradu škody vzniknutej z porušenia Rámcovej dohody, nároky na dovtedy vzniknuté zmluvné a/alebo zákonné sankcie a úroky z omeškania, nároky o poskytnutí záruky a zodpovednosti za vady, nároky z objednávok vystavených do zániku Rámcovej dohody a tie ustanovenia Rámcovej dohody, ktoré podľa prejavenej vôle zmluvných strán alebo vzhľadom na svoju povahu majú trvať aj po ukončení Rámcovej dohody.
2. V prípade ukončenia Rámcovej dohody dohodou zmluvných strán, táto zaniká dňom uvedeným v tejto dohode (ďalej len „**deň zániku Rámcovej dohody dohodou**“). V tejto dohode sa upravia aj vzájomné nároky zmluvných strán vzniknuté z plnenia zmluvných povinností alebo z ich porušenia druhou zmluvnou stranou ku dňu zániku Rámcovej dohody dohodou.
3. V prípade odstúpenia od Rámcovej dohody ktorúkoľvek zo zmluvných strán sa zmluvné strany budú riadiť ustanoveniami § 344 a nasl. Obchodného zákonníka. Odstúpenie od Rámcovej dohody musí mať písomnú formu, musí byť doručené druhej zmluvnej strane a jeho účinky nastávajú dňom doručenia tejto druhej zmluvnej strane, ktorá svoju povinnosť porušila.
4. V prípade nepodstatného porušenia Rámcovej dohody (ktorým sa rozumie najmä každý prípad porušenia Rámcovej dohody, ktorý nie je uvedený ako prípad podstatného porušenia v bode 11.5 Rámcovej dohody) je každá zo zmluvných strán oprávnená od Rámcovej dohody odstúpiť po márnom uplynutí primeranej lehoty stanovenej v písomnej výzve druhej zmluvnej strany na odstránenie konania v rozpore s Rámcovou dohodou, prílohami a právnymi predpismi ako aj odstránenie následkov takéhoto konania. Ak sa zmluvné strany písomne nedohodnú inak, primeranou lehotou podľa predchádzajúcej vety je 10 (desať) kalendárnych dní.
5. Objednávateľ je oprávnený okamžite odstúpiť od tejto Rámcovej dohody v prípade podstatného porušenia Rámcovej dohody zhotoviteľom, a to najmä v prípadoch:
   1. ak sa preukáže, že zhotoviteľ v ponuke predložil nepravdivé doklady a/alebo uviedol nepravdivé, neúplné alebo skreslené údaje,
   2. v ktoromkoľvek z prípadov uvedených v článku 3 v bode 3.6 a/alebo v bode 3.8 Rámcovej dohody,
   3. ak zhotoviteľ nepotvrdí objednávku resp. doobejdnávku a/alebo kópiu potvrdenej objednávky resp. doobjednávky nedoručí späť objednávateľovi v lehote podľa článku 3 bod 3.3 Rámcovej dohody,
   4. v prípadoch porušenia ktoréhokoľvek z ustanovení článku 8 bodov 8.1, 8.2, 8.3, 8.5, 8.6, 8.7, 8.10, 8.14, 8.15, 8.16, 8.17 Rámcovej dohody a/alebo článku 11 bodu 11.7 Rámcovej dohody a/alebo článku 14 bodu 14.2 Rámcovej dohody,
   5. ak je zrejmé, že z dôvodov na strane zhotoviteľa samostatné dielo nebude vykonané včas alebo riadne**,**
   6. opakovaných nedostatkov v kvalite diela a/alebo samostatného diela resp. v prípade uvedenom v článku 10 bode 10.5 Rámcovej dohody,
   7. ak zhotoviteľ vstúpil do likvidácie, na jeho majetok bol vyhlásený konkurz, bol podaný  návrh na vyhlásenie konkurzu na jeho majetok a/alebo aj vtedy, ak existuje dôvodná obava, že plnenie záväzkov zhotoviteľa podľa tejto Rámcovej dohody je vážne ohrozené, a/alebo z dôvodov uvedených v ZVO, a/alebo v prípade, že na miesto zhotoviteľa vstúpi iná osoba následkom právneho nástupníctva.
6. Objednávateľ je oprávnený vypovedať Rámcovú dohodu bez uvedenia dôvodu. Výpoveď musí mať písomnú formu. Výpovedná lehota je 30 (tridsať) kalendárnych dní a začína plynúť dňom doručenia výpovede zhotoviteľovi. Rámcová dohoda v tomto prípade zaniká uplynutím výpovednej lehoty uvedenej v predchádzajúcej vete.
7. V prípade, ak nastanú právne skutočnosti majúce za následok zmenu v právnom postavení zhotoviteľa (napr. vyhlásenie konkurzu, vstup do likvidácie, zmena právnej formy, zmena v oprávneniach konať v mene zhotoviteľa) alebo akákoľvek iná zmena majúca priamy vplyv na plnenie tejto Rámcovej dohody a/alebo objednávky zo strany zhotoviteľa, je zhotoviteľ povinný písomne oznámiť tieto skutočnosti objednávateľovi najneskôr do 10 (desať) kalendárnych dní odo dňa, kedy tieto skutočnosti nastali. Ak tak neurobí, zodpovedá za škodu spôsobenú objednávateľovi v dôsledku porušenia tejto povinnosti a objednávateľ má právo odstúpiť od Rámcovej dohody pre jej podstatné porušenie. Za akúkoľvek inú zmenu sa považuje aj zmena bankového spojenia zhotoviteľa, pričom k tejto informácii je zhotoviteľ povinný predložiť aj potvrdenie príslušnej banky.
8. V prípade výpovede Rámcovej dohody podľa bodu 11.6 tohto článku Rámcovej dohody má zhotoviteľ nárok, aby mu objednávateľ zaplatil časť celkovej ceny diela, resp. časť ceny samostatného diela zodpovedajúcu vykonaným prácam na diele resp. každom samostatnom diele ku dňu uplynutia výpovednej lehoty. Pre platobné a fakturačné podmienky sa primerane uplatnia ustanovenia článku 6 tejto Rámcovej dohody. Nárok podľa prvej vety tohto bodu Rámcovej dohody nie je možné uplatniť a ani priznať na časť ceny vykonávaného samostatného diela, na ktoré si zhotoviteľ skôr uplatnil nárok podľa článku 12 bodu 12.7 Rámcovej dohody.

**Článok 12**

**Ukončenie objednávky**

* 1. Objednávka vystavená a potvrdená na základe tejto Rámcovej dohody, resp. čiastkový zmluvný vzťah ňou založený, zaniká splnením objednávky, t.j. riadnym vykonaním samostatného diela, špecifikovaného v objednávke, na základe jeho protokolárneho prevzatia objednávateľom alebo uplynutím lehoty na vykonanie samostatného diela uvedenej v príslušnej objednávke, ak sa zmluvné strany nedohodnú inak, v závislosti od toho, ktorá z uvedených právnych skutočností nastane skôr.
  2. Objednávku je možné ukončiť aj pred tým, ako nastanú právne skutočnosti uvedené v bode 12.1 tejto Rámcovej dohody, a to písomnou dohodou oboch zmluvných strán, písomným odstúpením od objednávky niektorou zo zmluvných strán alebo písomnou výpoveďou objednávateľa.
  3. V prípade ukončenia objednávky dohodou zmluvných strán, táto zaniká dňom uvedeným v tejto dohode (ďalej len „**deň zániku objednávky dohodou**“). V tejto dohode sa upravia aj vzájomné nároky zmluvných strán vzniknuté z plnenia zmluvných povinností alebo z ich porušenia druhou zmluvnou stranou ku dňu zániku objednávky dohodou.
  4. V prípade odstúpenia od objednávky ktoroukoľvek zo zmluvných strán sa zmluvné strany budú riadiť ustanoveniami § 344 a nasl. Obchodného zákonníka. Odstúpenie od objednávky musí mať písomnú formu, musí byť doručené druhej zmluvnej strane a jeho účinky nastávajú dňom doručenia tejto druhej zmluvnej strane, ktorá svoju povinnosť porušila.
  5. Objednávateľ je oprávnený okamžite odstúpiť od objednávky v týchto prípadoch:

1. ak zhotoviteľ poruší povinnosť začať vykonávať samostatné dielo v termíne stanovenom v objednávke a súčasne ak je v omeškaní so splnením termínu začatia vykonávania samostatného diela uvedeného v objednávke o viac ako 10 (desať) kalendárnych dní,
2. ak zhotoviteľ poruší povinnosť vykonať samostatné dielo v lehote (alebo v termíne) stanovenej v objednávke a súčasne ak je v omeškaní so splnením lehoty (alebo termínu) vykonania samostatného diela uvedenej v objednávke o viac ako 7 (sedem) kalendárnych dní.
3. v prípade porušenia ktorejkoľvek z povinností uvedených v článku 3 bode 3.8 Rámcovej dohody,
4. ak zhotoviteľ poruší ktorúkoľvek z povinností uvedených v článku 8 bodoch 8.1, 8.2, 8.3, 8.14, 8.15, 8.16, 8.17 Rámcovej dohody,
5. ak zhotoviteľ postúpil alebo previedol tretej osobe práva a/alebo povinnosti vyplývajúcemu z objednávky bez predchádzajúceho písomného súhlasu objednávateľa,
6. ak je zrejmé, že z dôvodov na strane zhotoviteľa samostatné dielo nebude vykonané včas alebo riadne,
7. opakovaných nedostatkov v kvalite samostatného diela a/alebo v prípade ak zhotoviteľ tieto nedostatky odmietne odstrániť po márnom uplynutí dodatočnej primerane dlhej lehoty (10 kalendárnych dní) určenej objednávateľom,
8. ak zhotoviteľ vstúpil do likvidácie, na jeho majetok bol vyhlásený konkurz, bol podaný návrh na vyhlásenie konkurzu na jeho majetok a/alebo aj vtedy, ak existuje dôvodná obava, že plnenie záväzkov zhotoviteľa podľa objednávky je vážne ohrozené, a/alebo z dôvodov uvedených v ZVO alebo aj v prípade, že na miesto zhotoviteľa vstúpi iná osoba následkom právneho nástupníctva.
   1. Objednávateľ je oprávnený vypovedať objednávku aj bez uvedenia dôvodu. Výpoveď musí mať písomnú formu. Výpovedná lehota je 14 (štrnásť) kalendárnych dní a začína plynúť dňom doručenia výpovede zhotoviteľovi. Čiastkový zmluvný vzťah založený objednávkou vystavenou na základe Rámcovej dohody v tomto prípade zaniká uplynutím výpovednej lehoty uvednej v predchádzajúcej vete.
   2. V prípade výpovede objednávky podľa bodu 12.6 tohto článku Rámcovej dohody má zhotoviteľ nárok, aby mu objednávateľ zaplatil časť ceny samostatného diela zodpovedajúcu vykonaným prácam na samostatnom diele ku dňu uplynutia výpovednej lehoty. Pre platobné a fakturačné podmienky sa primerane uplatnia ustanovenia článku 6 tejto Rámcovej dohody. Nárok podľa prvej vety tohto bodu Rámcovej dohody nie je možné uplatniť a ani priznať v prípade, ak si už zhotoviteľ skôr uplatnil nárok podľa 11.8 Rámcovej dohody, ktorý zahŕňa aj nárok na zaplatenie predmetnej časti ceny samostatného diela.

**Článok 13**

**Doručovanie**

1. Zmluvné strany sa dohodli, že písomná komunikácia podľa tejto Rámcovej dohody alebo v súvislosti s touto Rámcovou dohodou sa bude doručovať doporučene poštou, kuriérom alebo osobne, ak táto dohoda výslovne neurčuje iný spôsob doručenia. Za deň doručenia sa považuje deň prevzatia písomnosti druhou zmluvnou stranou, ktorej je písomnosť adresovaná (ďalej ako „**adresát**“). V prípade, ak adresát odmietne písomnosť prevziať, za deň doručenia sa považuje deň odmietnutia prevzatia písomnosti. V prípade, ak si adresát neprevezme písomnosť v úložnej lehote na pošte, za deň doručenia sa považuje posledný deň úložnej doby na pošte. V prípade, ak sa písomnosť vráti zmluvnej strane, ktorá ju odoslala (ďalej ako „**odosielateľ**), s označením pošty *„adresát neznámy“* alebo *„adresát sa odsťahoval“* alebo s inou poznámkou podobného významu, za deň doručenia sa považuje deň vrátenia zásielky s doručovanou písomnosťou odosielateľovi. V prípade doručovania e-mailom, v prípadoch výslovne upravených v Rámcovej dohode, sa zmluvné strany dohodli, že sú povinné potvrdiť prijatie e-mailu druhej zmluvnej strane najneskôr do 48 hodín.

**Článok 14**

**Záverečné ustanovenia**

1. Práva a povinnosti zmluvných strán neupravené v tejto Rámcovej dohode sa riadia príslušnými ustanoveniami Obchodného zákonníka, ZVO a ostatných všeobecne záväzných právnych predpisov platných a účinných v Slovenskej republike, v časti prác najmä ustanoveniami zákona č. 254/1998 Z. z. o verejných prácach v znení neskorších predpisov. Zmluvné strany sa dohodli, že v prípade vzniku sporov zmluvných strán týkajúcich sa Rámcovej dohody a jej aplikácie, ak sa ich nepodarí urovnať iným spôsobom, je daná právomoc súdov Slovenskej republiky.
2. Zhotoviteľ nie je oprávnený postúpiť akékoľvek pohľadávky (práva) vyplývajúce z tejto Rámcovej dohody a/alebo z objednávky na tretiu osobu alebo sa dohodnúť s treťou osobou na prevzatí jeho záväzkov (povinností) vyplývajúcich z tejto Rámcovej dohody bez predchádzajúceho písomného súhlasu objednávateľa.
3. Zmluvné strany sa dohodli, že Rámcovú dohodu je možné meniť alebo dopĺňať len písomnými číslovanými dodatkami a dohoda o ukončení Rámcovej dohody a/alebo dohoda o ukončení objednávky musí byť písomná. Dodatok k Rámcovej dohode ako aj dohoda o ukončení Rámcovej dohody, resp. dohoda o ukončení objednávky musia byť podpísané oprávnenými zástupcami zmluvných strán, pričom podpisy musia byť na tej istej listine, v opačnom prípade sa má za to, že k uzatvoreniu dodatku k Rámcovej dohode alebo dohody o ukončení Rámcovej dohody, resp. dohody o ukončení objednávky nedošlo. Zhotoviteľ berie na vedomie, že objednávateľ je pri uzatváraní dodatkov povinný postupovať v súlade s § 18 ZVO.
4. Táto Rámcová dohoda je vyhotovená v 5 (piatich) exemplároch, z toho 3 (tri) sú určené pre objednávateľa a 2 (dva) pre zhotoviteľa.
5. Zmluvné strany prehlasujú, že sa s obsahom Rámcovej dohody oboznámili, túto uzatvorili slobodne a vážne, že sa zhoduje s ich prejavom vôle a svoj súhlas s jej obsahom potvrdzujú vlastnoručným podpisom.
6. Táto Rámcová dohoda nadobúda platnosť dňom jej podpísania oboma zmluvnými stranami a účinnosť dňom nasledujúcim po dni jej zverejnenia v Centrálnom registri zmlúv.
7. Neoddeliteľnou súčasťou tejto Rámcovej dohody je:

* Príloha č. 1 – Opis predmetu zákazky
* Príloha č. 2 – Jednotkové ceny
* Príloha č. 3 – Zoznam subdodávateľov a podiel subdodávok
* Príloha č. 4 – Zoznam oprávnených osôb

V prípade rozporu medzi vlastným textom tejto Rámcovej dohody a jej vyššie uvedenými prílohami, má prednosť vlastný text Rámcovej dohody.

1. Súčasťou Rámcovej dohody sú súťažné podklady objednávateľa, ponuka zhotoviteľa, vysvetlenie súťažných podkladov. V prípade, ak vysvetlenia súťažných podkladov menia alebo dopĺňajú ustanovenia tejto Rámcovej dohody, v takom prípade majú pred týmito ustanoveniami prednosť a platia vysvetlenia súťažných podkladov.

|  |  |  |
| --- | --- | --- |
|  |  |  |
| V [doplniť] dňa [doplniť] |  | V [doplniť] dňa [doplniť] |
|  |  |  |
| **zhotoviteľ** |  | **objednávateľ** |
| [doplniť]  [doplniť]  [doplniť] |  | **Národná diaľničná spoločnosť, a.s.**  Ing. Filip Macháček  predseda predstavenstva  a generálny riaditeľ |
| **Národná diaľničná spoločnosť, a.s.**  PhDr. Rastislav Droppa  podpredseda predstavenstva |

Príloha č. 1 k časti B.3 - Zoznam subdodávateľov a podiel subdodávok

(záro*veň aj ako Príloha č.3 k Rámcovej dohode*)

Príloha č. 2 k časti B.3 - Zoznam oprávnených osôb

*(zároveň aj ako Príloha č. 4 k Rámcovej dohode)*

Príloha bude poskytnutá úspešnému uchádzačovi v súčinnosti

**Súťažné podklady spracovala**

.........................................................

**Ing. Elena Závodská**

osoba zodpovedná za vypracovanie

súťažných podkladov

**Súťažné podklady schválil**

....................................................... ...........................................................

**Ing. Filip Macháček**  **PhDr. Rastislav Droppa**

predseda predstavenstva podpredseda predstavenstva

a generálny riaditeľ

1. Zákon č. 315/2016 Z. z. o registri partnerov verejného sektora a o zmene a doplnení niektorých zákonov v znení neskorších predpisov. [↑](#footnote-ref-2)
2. § 18 zákona č. 315/2016 Z. z. o registri partnerov verejného sektora a o zmene a doplnení niektorých zákonov v znení neskorších predpisov [↑](#footnote-ref-3)
3. [↑](#footnote-ref-4)
4. [↑](#footnote-ref-5)